Песня «Төн» исполнителя ДЕРВИШ ХАН. Скачать или слушать онлайн\nТөн... Һинең, минең мөхәббәт...\nАй шәм булыр беҙгә.\nКөн... Беҙҙе айыра, айыра...\nҺалҡын hауа йылына...\nМөхәббәтем, тәнең hинең\nЯлтырай еүеш тәнең айҙа.\nМөхәббәтем, тының hинен...\nКөн hайын мин һағынам шуны...\nНисек миңә ҡыйын hинhеҙ...\nҠыйын hиңә... Көтөп алып булмай төндө\nТуҙ... Әгәр hағынhаң, ҡосаҡла\nҺүҙең менән...Көт ҡояш батҡанын...\nМөхәббәтем, тәнең hинең!\nМөхәббәтем, тының hинең!\nҺөйөрмөн hине бөгөн!\nҺөйөрмөн hине тик мин!\nМине эҙләп һин йөрөмә, Айлы төндә, яҡты көндә эҙләмә. Өлгөрмәй төн көнгә. Елдән һорама, Ерҙә эҙләмә. Эҙем бар минең һыуҙа, Йөрәгең һиҙһә эҙлә. Күренермен һиңә айҙа, Күңелең тартыр һине йондоҙға. Тик мин булырмын ерҙә Һинең яныңда. Саф йәнеңдә Бәхетле булғың килһә, Йәнеңде осор миңә. Мин, мин һиңә кем инем, кем инем? Хыялың, һөйгәнең? Мин тыуманым ерҙә һиңә. Күҙ йәшем. Йыһанға миңә ос.


Был яңылыҡ тәүҙә Алтай табиптары, артабан башҡа төбәк медиктары араһында ҙур резонанс тыуҙырҙы.\nҠатмарлы иҡтисади шарттарға ҡарамаҫтан, хөкүмәт табиптарҙың эш хаҡын һаҡлап ҡаласаҡ, артабан күтәреү мәсьәләһен дә хәстәрләйәсәк, тине Владимир Путин.\nӘйткәндәй, Алтай крайының клиник дауаханаһында эш хаҡы күтәрелеүенә өмөт итеүгә башҡа нигеҙ ҙә бар. Әле бында юғары технологиялы медицина үҙәге төҙөлә. Унда хеҙмәт хаҡы ике-өс тапҡырға юғары булыр тип көтөлә. Әле иһә, крайҙың һаулыҡ һаҡлау һәм фармацевтика эшмәкәрлеге буйынса баш идаралығы етәксеһе Валерий Елыкомовтың хәбәр итеүенсә, төбәктә аҡ халатлыларҙың уртаса эш хаҡы айына ун ике мең һум тәшкил итә.\nМУТЛЫҠ ӨСӨН – БИШ ЙЫЛ\nВладивосток суды Алыҫ Көнсығыш таможня идаралығының элекке етәксеһе, генерал Эрнест Бахшецянды биш йылға иркенән мәхрүм итте.\nУл үҙ вазифаһын яуыз ниәттә файҙаланыуҙа, контрабандала һәм эшҡыуарҙарҙың законлы эшмәкәрлегенә ҡаршы килеүҙә ғәйепләнә. Бахшецяндың йәнә биш әшнәһе 2 – 7 йылға хөкөмгә тарттырылды. Суд генералды һәм уның ҡул аҫтында эшләүсе әлеге төркөмдө 2005 йылда Ҡытайҙан Рәсәйгә 515 контейнер тауар индереүҙә ғәйепләй. Контрабанда тауарының дөйөм хаҡы 1,2 миллиард һумдан ашып китә. Таможня түләүҙәрен башҡармауҙан ил бюджетына 450 миллион һумлыҡ зыян килгән.\nСудья дүрт йөҙ биттән торған ҡарарҙы уҡып ишеттерер өсөн дүрт көн ваҡыт сарыф иткән.\nКибет кәштәләрен Рәсәйҙә етештерелгән тәмле һәм арзан аҙыҡ-түлек менән тултырыу, ауылда йәшәү өсөн уңайлы шарттар тыуҙырыу – аграр проекттың төп маҡсаты.\nОшо ниәттә власть, донъя иҡтисади көрсөгөнә ҡарамаҫтан, бюджет аҡсаһын миллиардлап тотонорға ла әҙер. Рәсәй менән Белоруссияны шаулатҡан «һөт һуғышы» быға асыҡ миҫал. «Беҙҙең баҙар ҙур, әммә сикһеҙ түгел. Беҙҙең үҙебеҙҙең етештереүселәребеҙ күп һәм, белорус аграрийҙарын нисек кенә яҡын күрһәк тә, барыбер үҙебеҙҙекеләр ҡәҙерлерәк», – тип тип белдерҙе Рәсәй Президенты Дмитрий Медведев, мәсьәләгә асыҡлыҡ индереп.\nПрезиденттың һүҙҙәренә ҡарағанда, дәүләт артабан да ауыл хужалығы тармағын ныҡлы иғтибар үҙәгендә тоторға ниәтләй. Ауылдарҙа ил халҡының өстән бер өлөшө йәшәй, һәм дәүләт ауылда йәшәүселәрҙең һаны кәмемәүе яҡлы. Иҡтисади көрсөккә тиклем ҡабул ителгән ауыл хужалығын үҫтереү буйынса дәүләт программаһын ҡыҫҡартыуға юл ҡуймаясаҡбыҙ, ти ил башлығы. Финанслау күләме артасаҡ ҡына, быйыл ул 183 миллиард һум буласаҡ.\nЙәнә Президент аграрийҙарҙы аҙыҡ-түлекте төрөүгә лә иғтибарлы булырға саҡыра. Әйткәндәй, Дмитрий Медведевтың үҙенең ғаиләһендә Рәсәйҙә етештерелгән ризыҡтарға өҫтөнлөк бирәләр икән. «Беҙҙә, нишләптер сит илдә сыҡҡан икән, тимәк, химия, тигән фекер ҡалыплашҡан. Минең үҙемә лә Рәсәй туңдырмалары тәмле тойола. Уның тәме бәләкәйҙән танһыҡ», – ти Президент.\nҮткән шәмбелә Ирандың баш ҡалаһында президентлыҡҡа кандидат Мир Хөсәйен Мөсәүи яҡлылар тарафынан ойошторолған ҡаршылыҡ акцияһы демонстранттарҙың полиция менән бәрелешенә әйләнде.\nТаһранда бәрелештәр ваҡытында 457 кеше ҡулға алынған. Бынан тыш, ҡырҡтан ашыу полиция хеҙмәткәре йәрәхәтләнгән, дәүләт структуралары урынлашҡан утыҙ дүрт бинаға матди зыян килтерелгән.\nОппозиция протест акцияһын Президент һайлауҙары һөҙөмтәләрен иғлан иткәндән һуң башланы. Рәсми мәғлүмәттәр буйынса, һайлауҙарҙа Ирандың әлеге Президенты еңгәйне, ә оппозиционер Мир Хөсәйен Мөсәүи утыҙ процент самаһы тауыш йыйҙы. Һайлау һөҙөмтәләре менән риза булмаған Мөсәүи һайлауҙы ҡабаттан үткәреүҙәрен һорай. Әммә власть тауыштарҙы өлөшләтә генә һанауға әҙер булыуын белдерә. Митинг менән генә тауыш биреү һөҙөмтәләрен үҙгәртеп булһа икән дә...\n«Граждандарға минең өсөн оят түгелдер»


Рәнйеш төшһә - ныҡ төшә\n16 Май , 16:00\nҠыҙҙың әсәһе егеттең ата-әсәһенә килә. Тик тегеләр уны: “Ҡыҙың үҙе ғәйепле”,- ҡыуып сығара. Ҡатын уларҙы ҡарғай-ҡарғай ҡайтып китә. Ауырға ҡалған ҡыҙға ҡалаға сығып китеүҙән башҡа сара ҡалмай. Сөнки ауылдаштары унан көлә, өйҙә ата-әсәһе лә һыйҙырмай...\nУрамда һәр саҡ иҫерек, бомж булып йөрөгән был иргә ҡарап бер кем дә уны йәш саҡта иҫ киткес сибәр егет булғанын башына ла килтерә алмайҙыр. Ә ул ауылда бар ҡыҙҙарҙы ғашиҡ иткән иҫ киткес кеше булды. Ата-әсәһе хәлле йәшәгәс, буласаҡ киленен дә үҙҙәре кеүектәр рәтенән алғыһы килде. Был егет үҙенә ныҡ ғашиҡ булған бер ҡыҙ менән ваҡытын үткәрә башлай. Тиҙҙән ҡыҙҙың ауырлы булыуы тураһындағы хәбәр бар ауылға таралды. Тик егет унан баш тарта. “Һин ярлы, һин миңә пар түгел!”-ти ул.


Төбәктә Бөйөк Ватан һуғышында ҡатнашыусыларға өйҙә бушлай социаль ярҙам күрһәтеләсәк // Йәмғиәт | новости башинформ.рф\nТөбәктә Бөйөк Ватан һуғышында ҡатнашыусыларға өйҙә бушлай социаль ярҙам күрһәтеләсәк\n14:57, 19 мая 2015 Йәмғиәт\nӨФӨ, 2015 йыл, 19 май. /«Башинформ» мәғлүмәт агентлығы, Арина Рәхимҡолова/.\nБашҡортостанда Бөйөк Ватан һуғышында ҡатнашыусыларға һәм инвалидтарға өйҙә бушлай социаль ярҙам күрһәтеләсәк. Республика Дәүләт Йыйылышы депутаттары пленар ултырышта ҡарау өсөн тейешле закон проектын ҡабул итте. Закон проектын бер юлы беренсе һәм аҙаҡҡы уҡыуҙарҙа ҡабул итергә хәл ителде.\nБашҡортостан Дәүләт Йыйылышы Рәйесе Константин Толкачев билдәләүенсә, закон проекты Бөйөк Ватан һуғышы ветерандарына, инвалидтарына социаль хеҙмәттәр күрһәтеүгә ҡағыла. «Башҡортостан Республикаһында халыҡты социаль хеҙмәтләндереү тураһында» Законға үҙгәрештәр индереү ошо категорияға ҡараған граждандарға өйҙә бушлай социаль ярҙам алыуға хоҡуҡ биреүҙе күҙ уңында тота.\n«Элекк улар өсөн бындай хеҙмәттәр түләүле ине. Закон ҡабул ителгәндән һуң һәр ветерандың өйҙә бушлай хеҙмәттәр алыу мөмкинлеге буласаҡ», — тип һөйләне Константин Толкачев.\nДәүләт Йыйылышының һаулыҡ һаҡлау, социаль сәйәсәт һәм ветерандар эштәре буйынса комитеты рәйесе Николай Никитин әле республикала ғәмәлдә булған халыҡты социаль хеҙмәтләндереү тураһында закон бәлиғ булмағандарға һәм ғәҙәттән тыш хәлдәрҙә, милләт-ара конфликттарҙа зыян күргән кешеләргә өйҙә бушлай ярҙам күрһәтеүҙе күҙ уңында тота тип билдәләне. Хәҙер исемлеккә Бөйөк Ватан һуғышы ветерандары ла өҫтәләсәк.\nТеги: социаль яҡлау,ветерандар,ҡануниәт


Беүәнән ҡеүәт алып - Wikisource\nБеүәнән ҡеүәт алып\nИжад итеү ваҡыты: 2016. Нәшер ителгән: 2016. Сығанаҡ: Ансар Нуретдинов. Беүәнән ҡеүәт алып // «Башҡортостан» гәзите, 2016, 22 ғинуар\nБашҡортостандағы ҡалаларҙың алтауһы ҡарамағында ауылдар бар. Ундай биләмәләр һаны буйынса Өфө беренсе урында тора. Икенселә иһә – Нефтекама. Уға ете ауыл ҡарай: өсәүһе ҡаланың янында урынлашһа, ҡалғандары 20 – 40 саҡрым алыҫлыҡта ята. Шулар араһынан Әмзә ауылына юл тоттоҡ.\n1 Кисә һәм бөгөн\n2 Тарих ни һөйләй?\n3 Төйәктең терәк-таянысы\n4 Уҡытыусы, йырсы, баянсы...\n5 Сәнғәттең «алтын һуҡмағы»\n6 Халыҡ көтөп ала\n7 Рәхим итегеҙ!\n8 Малайҙарға – ҙур ышаныс\nКисә һәм бөгөн\nӘмзә Нефтекаманан 22 саҡрым алыҫлыҡта урынлашҡан. Уны ҡала менән Краснокама һәм Яңауыл райондары аша үткән асфальт юл тоташтыра. Пассажир автобустары көноҙоно йөрөп тора.\nАуыл ҡасандыр Яңауылдың Ҡарман ауыл Советы составына ингән була. 1952 йылдың 8 декабрендә иһә Башҡорт АССР-ы Юғары Советы ҡарары менән Әмзә ауыл Советы ойошторола. Уға яҡын-тирәләге Беүә, Кордон, Ҡом, Хмелевка ауылдары һәм һөт-тауар фермаһы урынлашҡан утар бирелә. Берҙән-бер сәнәғәт предприятиеһы (урман комбинаты) булған Әмзә 1962 йылда эшселәр ҡасабаһы статусын ала. Ошо нигеҙҙә ул бер йылдан яңы ойошторолған Нефтекама ҡала Советы ҡарамағына күсерелә.\nАуыл аша «Ҡазан – Екатеринбург» тимер юлы үтә. Уның бер тармағы, нәҡ Әмзә тирәһендә айырылып китеп, Нефтекаманы ошо оло юл менән тоташтыра. Бынан йөк составтары, иртәле-кисле «Яңауыл – Нефтекама – Яңауыл» электричкаһы йөрөй.\nТарих ни һөйләй?\nБилдәле ғалим Әнүәр Әсфәндиәров «Башҡортостан ауылдары тарихы» китабында билдәләүенсә, был яҡтар – Уран ырыуы башҡорттарының аҫаба ерҙәре. Салауат Юлаев исемендәге дәүләт премияһы лауреаты, билдәле тележурналист, тарих фәндәре кандидаты Салауат Хәмиҙуллин етәкселегендәге авторҙар коллективы нәшер иткән «Башҡорт ырыуҙары тарихы» серияһының Уран ырыуына арналған VII томында был фекер бай архив мәғлүмәттәренә таянып дәлилләнә.\nБашҡа сығанаҡтарҙан күренеүенсә, ХVI быуатта Рәсәй дәүләте үҙенең көнсығыштағы сиктәрен нығытыу маҡсатында яңы ҡәлғәләр төҙөй: 1574 йылда – Өфө, Табын, Минзәлә, 1580 йылда – Бөрө, 1591 йылда – Уҫа (хәҙерге Пермь крайындағы ҡала), 1596 йылда Сарапул (Удмурт Республикаһындағы ҡала) нигеҙләнә. Ҡәлғәләрҙе тоташтырған юлдарҙа почта йорттары урынлашҡан була. Урыҫса «ям» тип аталған был туҡталыш урындары 2005 йылда нәшер ителгән урыҫса-башҡортса һүҙлектә «үткенселәр, юлаусылар почта аттарын алмаштыра торған почта станцияһы йәки почта юлындағы ауыл» тип аңлатыла. Сарапул волосы крәҫтиәндәренең 1636 йылдың 17 декабрендә батшаға яҙған хатында түбәндәге юлдар бар: «Кама-река не замерзла. Так уже было в позапрошлом году. И мы, сироты твои, везли его (воеводу Соликамского) с Сарапула в Казанский уезд на Амзинский Черемисовский ям». Был – Әмзәнең 400 йылға яҡын тарихы булыуына туранан-тура дәлил.\nХХ быуат башында төҙөлгән «Ҡазан – Екатеринбург» тимер юлының ауыл аша үткәнен әйткәйнек. Кем белә, тарих тәгәрмәсе икенсерәк әйләнһә, Әмзә бөгөн дә тәүлегенә бер-ике поезд туҡтаған бәләкәй тимер юл айырмаһы дәрәжәһендә ҡалған булыр ине. Ләкин уның артабанғы яҙмышына ағас эшкәртеү сәнәғәте ныҡлы йоғонто яһай.\nАуылдан 40 саҡрымда, йәғни бөгөнгө Пермь крайы биләмәләрендә урынлашҡан Михайловка заводы ХIХ быуаттың тәүге яртыһынан уҡ шарап, спирт эшләү менән бер рәттән ыҫмала, дегет, һеркә онтағы, 1939 – 1940 йылда иһә, яңы цех асып, химик ысул менән техник һеркә кислотаһы етештергән була. Бөйөк Ватан һуғышы тамамланғас, ҡорамалдары шаҡтай иҫкергән, таушалған был предприятиены нигеҙенән үҙгәртеп ҡороу урынына яңы завод төҙөү тураһында ҡарар ҡабул ителә. Урыны итеп Беүә буйындағы Әмзә айырмаһы эргәһе һайлана. 1947 йылдың мартында төҙөлә башлаған урман-химия заводында 1953 йылдың 25 декабрендә ағас күмеренең тәүге йөгө әҙерләнә, йәнә бер айҙан ағас ыҫмалаһы, һеркә кислотаһы һәм метил спирты күпләп етештерелә башлай. Предприятиены сеймал менән тәьмин иткән Михайловка урман хужалығы үҙ сиратында ағастан төрлө тәғәйенләнештәге продукция сығара.\n1983 йылда завод менән урман хужалығын берләштереү һөҙөмтәһендә Әмзә комбинаты ойошторола. Артабанғы осорҙа, шул иҫәптән заман елдәре төрлөсә иҫкән һуңғы бер нисә тиҫтә йылды уңышлы үтеп, предприятие төп йүнәлешенә тоғро ҡала. Ул төҙөлөшкә яраҡлынан башлап эшкәртеү ҡалдыҡтарына тиклем 40-тан күберәк төр ағас материалы һәм ағас күмере етештереү менән бергә урман химияһы тауарҙары ла сығара. Этилацетат, һеркә кислотаһы, ағас ыҫмалаһы, күмер брикеты һәм активлаштырылған күмер Рәсәй баҙарында ғына түгел, илебеҙҙән ситтә лә киң танылыу яулай. Уларҙы төҫлө металлургия, целлюлоза-ҡағыҙ, аяҡ кейеме, лак-буяу тармаҡтары күпләп һатып ала.\nӘмзә урман комбинатында ағас тулыһынса тиерлек эшкәртелә. Был йәһәттән ул – республикала берҙән-бер предприятие. Комбинат төрлө бәйгеләрҙә, күргәҙмәләрҙә алдынғы урындарҙы яулай, «Рәсәйҙең иң яҡшы 100 тауары», «Башҡортостандың яҡшы тауарҙары» конкурстарының даими лауреаты һәм дипломанты.\nУл – Әмзә ауылын булдырған, үҫтергән, бөгөнгө тормошон тәьмин иткән предприятие. Төрлө йылдарҙағы тиҫтәнән ашыу етәксе, комбинатты алға ебәреү менән бер рәттән, хеҙмәткәрҙәре өсөн тейешле көнкүреш шарттары тыуҙырыуға ла күп көс һалған. Һәр береһен тик ыңғай яҡтан телгә алалар. Мәҫәлән, комбинат төҙөү эшен башлап ебәргән Михаил Антонов, ауылда бер ҡатлы йорттар һалыуҙы йәйелдергән Анатолий Репин, Әмзәне хәҙерге торошона еткергән Леонид Кудрявцев... Өсөнсөһөнөң исеме ауылдың үҙәк урамына, стадионға бирелгән.\nУҡытыусы, йырсы, баянсы...\nБындағы мәктәп – районда алдынғылар рәтендә. Быйыл уның 70 йыллығын билдәләргә әҙерләнәләр. Белем усағының Түбәнге Новгород ҡалаһында үткән «Күркәм мәктәптәрҙең заманса моделе» халыҡ-ара конференцияһында махсус диплом алыуы, «Мәктәп – ауылдың социаль-мәҙәни үҙәге» Рәсәй конкурсының төбәк этабында I урынды яулауы, Башҡортостан Мәғариф министрлығының, ҡала хакимиәтенең һәм уның мәғариф идаралығының бихисап маҡтау ҡағыҙына лайыҡ булыуы – уңышлы эшмәкәрлеккә асыҡ миҫал. Педагогтар ҙа, уҡыусылар ҙа төрлө кимәлдәге ярыш-бәйгелә даими ҡатнашып, еңеүгә өлгәшә. Мәктәп коллективы, ауыл халҡы республиканың, илдең төрлө тарафтарында лайыҡлы хеҙмәте менән дан-шөһрәт ҡаҙанған элекке сығарылыш уҡыусылары менән хаҡлы ғорурлана.\nӘле мәктәптә 544 уҡыусы белем ала. Башҡорт телен уларҙың 472-һе (I кластарҙан тыш) дәүләт статусында, 78-е туған тел булараҡ өйрәнә. Директор Альбина Ялашева юғары категориялы тел һәм әҙәбиәт уҡытыусыларын маҡтап телгә алды. Араларынан Ләйлә Кәримова менән таныштыҡ.\n– Дыуан районының Ҡәҙер ауылынанмын, – тине педагог. – Яҙмыш Әмзәгә алып килде, бында ике тиҫтә йылдан ашыу йәшәйем. Тәүҙә башланғыс кластарҙа эшләнем. 1997 йылда башҡорт телен өйрәтеүҙе факультатив рәүешендә башлап ебәргәйнем, аҙаҡ хеҙмәтемде ошо йүнәлештә ныҡлап дауам иттем.\nЛәйлә Фатима Байрам ҡыҙы менән Иран Түрйән улы Кәримовтарҙың биш балалы ғаиләһендә үҫкән. Үҙенә тиклем уҡытыусы һөнәрен һайлаған ағаһы Шәрифйән, апалары Рита, Луиза өлгөһөндә Мәсәғүт педагогия училищеһын тамамлаған. Бөгөн иһә ул – ярайһы тәжрибә туплаған, төрлө ведомстволарҙың маҡтау ҡағыҙҙарына лайыҡ һөнәр эйәһе. Ҡәҙер мәктәбе уҡытыусыларын, айырыуса училищела башҡорт телен өйрәткән Сафура Миһранованы ҙур хөрмәт менән иҫкә ала.\nҺынатмай Ләйлә Иран ҡыҙы: төп эше менән бергә директорҙың туған телдәр буйынса урынбаҫары вазифаһын күп йылдар уңышлы башҡара, конкурстарҙа теләп ҡатнаша, «Йыл уҡытыусыһы» бәйгеһенең ҡала этабында бер нисә рәт призлы урын алған. Ауыл тормошонда ла әүҙем ҡатнаша: ике тиҫтә йылға яҡын Шәжәрә байрамдарын ойоштора, башҡорт телендә үткән кисәләрҙе алып бара. Өлгөр педагог сәхнәлә йырлап та ебәрә, бейергә төшөп китә, кәрәк сағында ҡулына баян ала, гәзит-журналға мәҡәлә яҙырға ла ваҡыт таба. Уҡыусыларының яратҡан остазы ла. Улары үҙ сиратында, остазына эйәреп, бар яҡлап тырыш.\nСәнғәттең «алтын һуҡмағы»\nУрман комбинатының шул осорҙағы директоры Леонид Кудрявцевтың башланғысы менән 1985 йылдың 1 сентябрендә ауылда балалар музыка мәктәбе асыла, яңы быуат башында иһә уның сәнғәт бүлексәһе эш башлай. Ҡала хакимиәтенең булышлығы менән 2007/08 уҡыу йылын учреждение төҙөкләндерелгән бинала ҡаршылай. Уның менән бер ҡыйыҡ аҫтында картиналар галереяһы һәм музей ҙа урын ала.\n– Әле беҙҙә ун уҡытыусы эшләй, 180 бала өҫтәмә белем ала, – ти сәнғәт мәктәбе директоры София Коновалова.\nБында кисен дә тормош гөрләй: рәсем төшөрөүгә әүәҫ өлкән йәштәгеләр йыйыла. Был йәһәттән Рәсәйҙең һәм Башҡортостандың Рәссамдар союздары ағзаһы Александр Латкиндың тырышлығын айырып билдәләргә кәрәк. Үҙ эшен мөкиббән яратҡан тәжрибәле уҡытыусылар йәш быуынға һүрәт төшөрөргә, һынлы сәнғәт (скульптура) оҫталығына, станокта тулы йөкмәткеле сәнғәт әҫәрҙәре яһарға, компьютер графикаһы, биҙәү-ғәмәли сәнғәт, балсыҡтан һауыт-һаба эшләү алымдарына өйрәтә. Музыка бүлегенә йөрөгәндәр фортепьяно, баян, аккордеон, балалайка, гитара, флейта кеүек музыка ҡоралдарында уйнау, айырым һәм хорҙа йырлау күнекмәләре ала, композиция, аранжировка серҙәренә төшөнә.\n– Сәнғәт мәктәбен йыл һайын уртаса 40 уҡыусы тамамлай, – ти София Харис ҡыҙы. – Араларында зауығына ярашлы шөғөл буйынса артабан махсус уҡыу йорттарында белем алып, ғүмер буйы сәнғәткә хеҙмәт иткәндәр ҙә бар.\nСиләбе дәүләт мәҙәниәт институтын (хәҙер – академия) 1986 йылда тамамлап, йүнәлтмә буйынса Әмзәгә килгән София Коновалова мәктәпкә өс тиҫтә йыл самаһы етәкселек итә. Ул уҡытыусыларҙың һәм балаларҙың конкурстарҙа яулаған еңеүҙәре, алған бүләктәре хаҡында ихлас бәйән итте. Мәктәптә эшләп киткәндәрҙе хөрмәт менән иҫкә төшөрҙө, әлеге һөнәрҙәштәренең уңыштары менән ҡыуанып уртаҡлашты. Етәксе ауылдағы мәҙәни сараларҙың мәктәптең ижади коллективтарынан башҡа үтмәүен, төрлө кисә, тематик концерт һәм лекцияларҙың даими ойошторолоуын, уҡытыусыларҙың «Палитра» йыр ансамбле сығыштарының һәр ерҙә көслө алҡышҡа күмелеүен дә ғорурланып һөйләне.\nМатурлыҡ һәм музыка донъяһына тәүге аҙымдарын сәнғәт мәктәбендә яһағандарҙың береһе лә бында үткәргән ваҡыт өсөн үкенмәй. Киреһенсә, үҙенә ошондай мөмкинлек тыуҙырған ата-әсәһенә, түҙемле, ныҡышмал остаздарына ҙур рәхмәтле улар.\nХалыҡ көтөп ала\nМәҙәниәт йортонда эшләгән ете түңәрәктә 100-гә яҡын үҙешмәкәр теләп шөғөлләнә. Араларында төрлө һөнәр вәкилдәре, хаҡлы ялдағылар бар, мәктәп уҡыусылары ла бихисап. Ойоштороусылар ауыл халҡының ялын ҡыҙыҡлы һәм файҙалы итеү менән бергә сәнғәткә маһирҙарҙың оҫталығын арттырыуҙы төп бурысы тип һанай.\n– Һәр быуын вәкилдәре күңеленә оҡшаған түңәрәктәргә ихлас йөрөй, – ти мәҙәниәт йорто директоры Динара Вилданова. – Ауыл халҡы үҙешмәкәр артистар ойошторған байрамдарға, әҙәби-музыкаль кисәләргә, театрлаштырылған тамашаларға һәр саҡ теләп килә.\nДинара Рәмис ҡыҙы билдәләүенсә, Наталья Гладских етәкселегендәге «Сударушка» фольклор ансамбле, Рөстәм Солтанов алып барған «Гармония» йыр түңәрәге, шулай уҡ «Каблучок» (етәксеһе – Галина Оконникова), «Ритм» (етәксеһе – Резеда Баһауетдинова) һәм «Е-Е» (етәксеһе – Илмир Вилданов) бейеү коллективтары ағзаларының сығыштары һәр саҡ көтөп алына. Шулай уҡ Марина Александрова, Эльза Сәлимова, Гөлшат Хужина, Юлия Золотухина, Вадим Ғилманшин кеүек оҫталар ҙур ихтирам ҡаҙанған.\nОйошоуына әллә ни күп ваҡыт үтмәһә лә, урта һәм өлкән йәштәгеләрҙең һөйөүен яулап өлгөргән «Сударушка» фольклор төркөмөнә айырым туҡталып үтәйек. Был коллективта 45–70 йәшлек йыр-моңға, сәхнәгә ғашиҡ ете ҡатын-ҡыҙ шөғөлләнә. Әмзә урман комбинатында уңышлы эшләп, хаҡлы ялға сыҡҡан Людмила Воронина – ансамблдәге төп солистарҙың береһе. Ете тиҫтәне ҡыуыуға ҡарамаҫтан, ул, йәштәрҙең күбеһенә үрнәк күрһәтеп, әхирәттәрен дәрт-дарман, юғары кәйеф менән рухландыра. Әнисә Нурлығаянова ла халыҡ йырҙарын ҙур оҫталыҡ менән башҡара. Ғөмүмән, фольклор төркөмөнөң барлыҡ ағзалары ла быуындан быуынға күсә килгән тел хазинаһы өлгөләренә – йыр һәм таҡмаҡтарға – ысын күңелдән ғашиҡ. Һуңғы йылдарҙа ауылдағы бер мәҙәни сара ла уларҙан тыш үтмәй. Айырыуса боронғо йолалар буйынса ойошторолған тематик кисәләрҙең, Оло йәштәгеләр көнөнә арналған байрам тамашаларының уртаһында ҡайнай үҙешмәкәрҙәр. Ысын мәғәнәһендә Әмзәнең ғорурлығына әүерелгән «Сударушка» фольклор ансамбленең сығышын ҡала сәхнәләрендә лә һағынып көтөп алалар. Коллектив халыҡ ижады өлгөләре аша йәш быуын күңелендә рух, илһөйәрлек тәрбиәләүгә тос өлөш индерә.\nӨлкән йәштәгеләрҙең хәтирәләрендә 1947 йылда урман-химия заводы төҙөлә башлағас та ҡыҙыл мөйөш өсөн айырым бүлмә бирелеүе хаҡында йыш телгә алына. Нәҡ шунда Әмзәнең тәүге китапханаһы булдырыла. Артабан, 1951 йыл аҙағында, йәштәрҙең әүҙемлеге арҡаһында «Комсомол» исемле клуб төҙөлә. Унда уҡыу залы булған китапхана асыла. Рухи мөйөш әле мәҙәниәт йортоноң икенсе ҡатында урынлашҡан. «Моделле китапхана» статусына эйә ул. Уҡырға яратҡандар өсөн бында уңайлы шарттар тыуҙырылған. Интернет селтәренә тоташтырылған ике компьютер эшкә һәр саҡ әҙер. Махсус йыһазландырылған балалар мөйөшөнә иһә кескәйҙәр саң ҡундырмай.\n– Фондта 19 меңдән ашыу китап тупланған, – ти китапхана мөдире Зәлинә Сәрүәрова. – Башҡорт телендәге баҫмалар – ике мең ярымдан ашыу. Улар иҫәбендә нәфис һәм фәнни-популяр әҙәбиәт, төрлө белешмәләр, һүҙлектәр бар. Теләгәндәр шулай уҡ республика кимәлендәге гәзит-журнал менән дә иркен таныша ала. Китапханаға 2 200-ҙән ашыу кеше йөрөй, был ауыл халҡының яртыһы тиерлек. Улар араһында урман комбинаты эшселәре һәм хаҡлы ялдағылар өҫтөнлөк итә.\nКитапхана төрлө сараларҙы даими ойоштора. Әҙәбиәт йылы айырыуса матур үткән. Биш-алты йәшлек балалар өсөн ойошторолған «Уҡыу шатлығы», тематик акциялар, әҙиптәргә, теге йәки был әҫәргә арналған күргәҙмәләр, конкурстар, уйындар, викториналар...\nЕте йыл элек ойошторолған балалар ҡурсаҡ театры һәм сәскә үҫтерергә яратҡандарҙың «Цикламен» клубы – китапхана хеҙмәткәрҙәренең яңы эш алымдарын даими эҙләү емеше. Бында, һис шикһеҙ, мөдирлек бурысын өс тиҫтә йылға яҡын уңышлы атҡарып, күптән түгел хаҡлы ялға сыҡҡан Валентина Бордачеваның өлөшөн билдәләмәү мөмкин түгел.\nМалайҙарға – ҙур ышаныс\nӘмзәлә спорттың үҫеше лә туранан-тура урман комбинаты менән бәйле. Уҙған быуат урталарында – волейбол, һуңыраҡ футбол һәм хоккей менән әүҙем шөғөлләнә башлайҙар. 1970 йылда «Искра» спорт йәмғиәте ойошторола. Ошо исемде йөрөткән хоккей командаһы 80-се йылдарҙа биш тапҡыр Башҡортостан чемпионы булып таныла. Саңғы спорты ла киң билдәлелек яулай. Ярыш өсөн Беүә йылғаһы аръяғында яҡтыртылған трасса ҡорола. Быуат аҙағында комбинат көсө менән заманса стадион сафҡа индерелә. Ул хәҙер предприятиеның тарихҡа ингән етәксеһе Леонид Кудрявцевтың исемен йөрөтә.\nБеҙ барғанда, Әмзә балалар-спорт мәктәбенең йәш хоккейсылары уҡытыусы-тренер Рәйес Ғәббәсов етәкселегендә күнекмә үтә ине. Боҙ майҙанда шулай уҡ «Искра» йыйылма командаһына ингән өлкәндәр ҙә шөғөлләнә, кис төрлө йәштәгеләр конькиҙа шыуырға сыға икән. Яҡында ғына кескәйҙәр өсөн һырғалаҡтар эшләп ҡуйылған.\nСпорт мәктәбенә 160-ҡа яҡын бала йөрөй. Улар, йәш буйынса өсәр төркөмгә бүленеп, хоккей һәм футбол менән шөғөлләнә. Икенсе уҡытыусы-тренер Артем Епихин ҡышҡыһын йәштәргә урта мәктәптең спорт залында күнекмәләр үткәрә.\n– Малайҙар хоккейҙы ла ярата, футбол менән дә теләп шөғөлләнә, – ти тренерҙар. – Уҡыуҙа ла һынатмайҙар.\nӘйтеүҙәренсә, иң тырыштары – Булат Мәсәғүтов, Максим Минаков, Рәнис Ғәббәсов, Александр Паситов, Иван Аникеев һәм Кирилл Горбунов.\nӘмзә хаҡындағы беренсе тарихи мәғлүмәт 1636 йылға ҡарай.\n1945 йылда ауылда алты тиҫтәгә яҡын кеше йәшәгән булһа, бер йылдан уларҙың һаны ун тапҡырға арта.\n1950 йылда ауылда 1 304 кеше йәшәһә, был күрһәткес 1960 йылда – 4 306-ға, 1970 йылда 5 241-гә етә.\n1952 йылда ойошторолған Әмзә ауыл Советының тәүге рәйесе итеп Бөйөк Ватан һуғышында ике хәрби орденға һәм миҙалдарға лайыҡ булған Ғәзиз Сәлих улы Ибраһимов һайлана.\n2004 йылда Әмзә эшселәр ҡасабаһының статусы үҙгәртелә, һәм ул ауыл категорияһына индерелә.\nБиләмәнең майҙаны 751 гектар тәшкил итә. Уның 442 гектарында торлаҡ йорттар, шәхси хужалыҡтар, төрлө йүнәлештәге объекттар урынлашҡан.\nӘмзәлә күп фатирлы йорттар – 56, ике, өс һәм дүрт фатирлы бер ҡатлы йорттар – 187, шәхси йорттар – 1 048.\nБөгөн ауылда 5 585 кеше йәшәй, шуларҙың 1 202-һе – хаҡлы ялдағылар, 943-ө – балалар һәм 17 йәшкә тиклемге үҫмер егет-ҡыҙ, башҡалары – хеҙмәт йәшендәгеләр.\nӘмзәлә тиҫтәгә яҡын милләт вәкилдәре дуҫ-татыу ғүмер итә. Күбеһе урыҫтар, башҡорттар, татарҙар, мариҙар, удмурттар, сыуаштар, белорустар һәм украиндар.\nАуылда ҡатнаш никахлы ғаиләләр күп.\n59 урам иҫәпләнә.\nАуыл эсендәге юлдарҙың дөйөм оҙонлоғо – 43 километр.\nШәхси хужалыҡтарҙа күпләп мал, ҡош-ҡорт аҫрайҙар, 600-ҙән ашыу умарта бар.\nУрта дөйөм белем биреү, сәнғәт һәм балалар-үҫмерҙәр спорт мәктәптәре, дауахана, мәҙәниәт йорто, китапхана, стадион, картиналар галереяһы һәм музей эшләй.\nRetrieved from "https://wikisource.org/w/index.php?title=Беүәнән_ҡеүәт_алып&oldid=503902"


Материалы за 02.02.2010 » Архив газеты "Йәшлек"\nЙөрәгеңде тыңлайһыңмы, әллә...\nУйлау зыян түгел, әммә ауыр.\nНимә уйлауың хаҡында әйтеү ауыр түгел, әммә ауырыта.\nНимә әйтеүең хаҡында уйлау ауырытмай, әммә һуң...\nавторы: admin | 2 февраля 2010 | Фекерҙәр (0) | Тотош уҡырға\nИғлан Яңылыҡтар » Иғтибар\nБелорет районының Мәхмүт урта мәктәбенә даими эшләү өсөн юғары белемле физика һәм математика уҡытыусылары талап ителә. Ситтән тороп уҡыусы 5-се курс студенттарына ла эш тәҡдим итә алабыҙ. Торлаҡ бирелә.\n8 (34792) 767-14\n«Ул әлегә әҙер түгел» Әҙәбиәт » Хикәйә\nИке фәрештә күктән кешеләрҙе күҙәтеп ултырғанда, йәшерәге бер ирҙең һығылып-һығылып илауын күрә. Ул ир бик ярлы, кейгән кейеме бөтөнләй туҙған, ә аяҡ кейеменең кейерлеге лә ҡалмаған. Фәрештә был кешене шул тиклем йәлләй һәм ҡарт фәрештәгә былай тип мөрәжәғәт итә:\n– Анау кешегә ярҙам итсе, ул шул тиклем ярлы, ас, яланғас, – ти.\n– Мин уға ярҙам итеп ҡараным инде, әммә ул әлегә әҙер түгел, – ти ҡарт фәрештә.\nТик йәше быны тыңларға ла теләмәй:\n– Һин шундай ҡаты бәғерле! Һинең өсөн ул кешегә бер аҙ аҡса биреү ни тора? Күрәһең бит, уның ашарына ла, кейеренә лә юҡ тиерлек, – ти.\nТелеңде йоторлоҡ Сәләмәтлек\n1 стакан «Геркулес», 1 йомортҡа, 3 аш ҡалағы шәкәр, ярты балғалаҡ ванилин, ярты ҡап маргарин йәки аҡ май, арахис, әстерхан сәтләүеге, онталған сохарый, биҙәү өсөн сәтләүек һәм күрәгә. Һолоно ҡоро табаға һалып, 10 – 12 минут буйы киптерергә. Уның төҫө үҙгәрергә тейеш түгел. Бынан һуң һыуытылған һолоно целлофан пакетҡа һалып, уҡлау менән онтарға. Сәтләүекте лә ваҡ ҡына итеп төйөргә. Йомортҡаның ағын, һарыһынан айырып, һыуытҡысҡа ҡуйырға. Һарыһын шәкәр менән ванилин ҡушып туғырға. Маргаринды иҙергә лә, туғылған йомортҡа һарыһы менән бутарға.\nБынан һуң йомортҡаның ағы күбекләнгәнсе туғыла. Маргаринлы массаға һоло онон, сәтләүекте, сохарыйҙы ҡушып, яҡшылап болғатырға. Йомортҡаның ағы иң һуңынан һалына.\nӘҙер ҡамырҙы формаларға һалып сығырға, улар ҙур булмаһын. Һәр печеньеның өҫтө күрәгә йәки сәтләүек менән биҙәлә.\nПеченье 15 – 20 минутта бешә.\nУйнап, көлөп, сәй эсеп таралыштыҡ Яңылыҡтар » Спорт\nБЕҘ улар менән бер тапҡыр уйнап алғайныҡ инде. Былтыр, үҫеп килеүсе йәш быуын араһында сәләмәт йәшәү рәүешен пропагандалау, спорт һәм физик культураны популярлаштырыу маҡсатында Башҡортостан Республикаһы Хөкүмәтенең мәктәп уҡыусылары араһында спартакиада үткәреү тураһындағы ҡарарына ярашлы, мини-футбол буйынса турнирҙа осраштыҡ. Күрәһең, беҙгә лә, уларға ла был сара оҡшап ҡалды. Сөнки был юлы беҙ волейбол буйынса көс һынашырға булдыҡ. Был юлы республикабыҙҙың телевидение һәм радио хеҙмәткәрҙәре айырым команда булып сығыш яһаны. Шулай итеп, уларҙан тыш, Өфөнөң Фатима Мостафина исемендәге 20-се ҡала башҡорт гимназияһы (майҙан хужаһы), Мостай Кәрим исемендәге 158-се башҡорт гимназияһы һәм беҙ, матбуғат хеҙмәткәрҙәре, көс һынашырға сыҡтыҡ. Сараға мәктәп етәкселеге ҙур иғтибар биреп, матур әҙерләнгәйне.


Республика йәштәре делегацияһы Германияға барасаҡ // Йәмғиәт | новости башинформ.рф\nРеспублика йәштәре делегацияһы Германияға барасаҡ\n16:47, 3 августа 2012 Йәмғиәт\nБашҡортостан йәштәре делегацияһы Германияға барырға әҙерләнә. MULTI Халыҡ-ара программаһын тормошҡа ашырыу сиктәрендә 11 кеше Оберхаузен ҡалаһына визит менән юл тотасаҡ.\nБР Йәштәр сәйәсәте һәм спорт министрлығынан хәбәр итеүҙәренсә, республика делегацияһы Европаның белем биреү, һаулыҡ һаҡлау һәм үҫеп килеүсе быуындың ялын ойоштороу системалары менән танышыу маҡсатында Германияға йыл һайын бара.\nӘлеге программа 2006 йылдан алып тормошҡа ашырыла һәм ике яҡлы хеҙмәттәшлек тәҡдим итә. Шулай итеп, былтыр йәй Башҡортостан үҫмерҙәренең ғаиләләрендә Германия уҡыусылары ҡунаҡ булды. Проектта 19 йәшкә тиклемге әүҙем, инициативалы, немец йәки инглиз телен өйрәнгән егет һәм ҡыҙҙар ҡатнаша ала.\nВизит сиктәрендә Башҡортостан йәштәрен башҡа ил делегациялары менән танышыу, Оберхаузен буйлап экскурсия, төрлө конкурстар, матбуғат конференциялары көтә.\nКиләһе йылда был программала ҡатнашыу өсөн БР Йәштәр сәйәсәте һәм спорт министрлығына 8(347)251-57-19 телефоны буйынса мөрәжәғәт итергә кәрәк.\nТеги: халыҡ-ара хеҙмәттәшлек,йәштәр


Милли үҙаң уятыу- тәрбиә асылы\n16 Декабрь 2017, 17:36\nБала саҡ кешенең киләсәккә, алдағы ҡатмарлы тормошҡа әҙерлек баҫҡысы ғына түгел, ә йәшәү дәүерендә әленән-әле хәтергә төшөп, күңел ҡорғандары аша ғәмһеҙ осорға һағыныулы ҡараш ташлар мәле.\nҺәр бер бала бәхетле булырға хаҡлы, тип ҡабатлайбыҙ. Атай- олатайҙарбыҙҙың быуаттар буйына тапшырыла килгән рухи, әхлаҡи тәрбиәһе милләттәштәремдә асыҡ сағыла. Ҡайһы ваҡыт бигерәк ябай, ихлас, ихтирамлы булабыҙ - күптәр иһә быны үҙ файҙаһына ҡуллана.\nМине лә ошо эҙҙәр, балаларға булған һөйөү, мөғжизәләр иле, эскерһеҙ балалар донъяһына этәрҙе. Оҙаҡ йылдар йөрәгемде балаларға биреп, изгелек эшләүем, улар менән бала саҡ донъяһы эсендә ҡайнап йәшәүем тормошомда бөтмәҫ-төкәнмәҫ илһам шишмәһе сығанағы булды. Эшемдә мәктәпкәсә белем биреү учреждениеһында төрлө милләт вәкилдәре балаларында үҙ-ара татыулыҡ, ихтирам тәрбиәләүҙе төп йүнәлеш итеп алдым. Улар менән бергә уйнаным, көлдөм, шатландым - бәләкәстәрҙең хәсрәтен үҙ йөрәгем аша уҙғарҙым. Бергәләп бик күп байрамдар уҙғарҙыҡ, мәҫәлән, “Тыуған көн”, “Өләсәйҙә ҡунаҡта”, “Аҡбуҙат - беҙҙә ҡунаҡта”, йыл миҙгелдәренә арналған милли байрамдар, “Ҡарға бутҡаһы”, “Бәпес туйы”, “Кәкүк сәйе”, “Йомаҡтар илендә” һәм башҡалар. Бындай сараларҙа атай- әсәйҙәрҙең ҡатнашыуы бала күңелендә ышаныс тыуҙырыуға булышлыҡ итте. Әсәй, өләсәйҙәр, ысын мәғәнәһендә, халыҡ пелагогикаһының көҙгөһө, тип уйлайым. Балаға бишек йыры башҡарыу рух байлығын ошо кескәй йомғаҡҡа тапшырыуҙың беренсе баҫҡысылыр, моғайын. Балалар тәрбиәләгәндә төрлө алымдар ҡулланып, тел байлығы, күркәмлеген тойорға уны тапшырырға тырыштым.\nУлар күңеле көҙгө һымаҡ - һәр һүҙ, тәрбиә, бер ни тиклем ваҡыттан сағылыш бирә. “Тыуған илем”, “Тыуған яғым тәбиғәте”, “Әҙәплелек ҡағиҙәләре”, “Нимә ул “Шәжәрә”, “Башҡорт халҡының милли кейеме”,”Милли музыка ҡоралдары” һәм башҡа саралар ошо йүнәлештә улар күңеленә тыуған яғы, халҡына һөйөү тәрбиәләүҙә ҙур роль уйнаны. Тәбиғәтебеҙгә һаҡсыл ҡараш тәрбиәләргә тырыштым. Тәрбиәләнеүселәрем күңелендә эске матурлыҡ хистәренең тотанаҡлылығы, күңел байлығы, итәғәтлек, тәрбиәлелек, аралашҡанда иркенлек, үҙ-ара яҡшы мөнәсәбәт, ололарҙы ололарға өйрәтеү - бына ҡасан башлана ул изгелек орлоҡтары.\nБалалар һаулығын һаҡлауҙа хәрәкәт уйындарының әһәмиәте әйтеп бөткөһөҙ, ғөмүмән, милли уйындар - бөткөһөҙ тәрбиә асылы.\nБеҙҙең баҡсала тәрбиәләнгән балалар ҡаланың төрлө мәктәптәрендә белем ала. Уларҙың нисек уҡыуҙары менән даими ҡыҙыҡһынам, ҡаҙаныштарын күреп ҡыуанам. Һәр баланы насар ғәҙәттәрҙән, тупаҫлыҡтан ҡурсаларға тырышам. Ошо изге эшемде балалар күңелендә башҡорт теленең моңон һеңдереү, бай тарихына ихтирам тәрбиәләү, милли үҙаң уятыуҙа ҡулланғаныма ғорурланам. Тәрбиәле бала - беҙҙең киләсәк, тигән һүҙҙәрҙә ысынбарлыҡ сағылғанын бөгөн тәжрибәле педагог булараҡ яҡшы аңлайым.


Мәк сәскәле ялан » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Бәйгеләр һәм конкурстар » Мәк сәскәле ялан\nМәк сәскәле ялан 06.10.2015 // Бәйгеләр һәм конкурстар\nАлсәсәк күптән тоҫмаллаған инаныстарының хаҡ булыуына тамам ышанды. Уҙған төндә күргән ваҡиғалары икеләнеүҙәрен һыпырып ташланы. Ул йоҡоһонан торғас та яҙыу өҫтәле янына барып ултырҙы, иң төпкө тартмала йәшереп тотҡан ҡалын дәфтәрен һурып алды ла бөгәсә күргәндәрен тасуирлап яҙып ҡуйҙы.\nТөн урталары тирәһе ине буғай, уның туғыҙынсы ҡаттағы фатиры тәҙрәһенән бүлмәһенә килеп ингән төрлө төҫтәге нур-һыҙыҡтарҙың формаһын төҫлө ҡәләмдәр менән төшөрҙө. Ундай сағыу төҫтәге ҡәләмдәр булмай инде ул, ул күргән төҫтәрҙе һөйләп кенә лә аңлатырлыҡ түгел шул. Улар өсәү ине: береһе – күкһел-көрән, икенсеһе – һарғылт-йәшел, алтынға ла оҡшабыраҡ тора, өсөнсөһө — ал. Улар тәҙрә быялаһы аша килеп инде лә, бүлмә эсен яҡтыртып, бихисап һындар яһап, уйнаҡларға тотондо. Берсә арҡыс-торҡос үрелеп бер нөктәлә киҫешәләр, берсә өсмөйөш яһайҙар, бер ҡараһаң, бүтән төрлө геометрик фигуралар хасил була. Йәшел төҫтәгеһе, ҡапыл ғына йомолоп китеп түңәрәк яһап ҡуйҙы һәм стенаға ҡунды. Түңәрәктең эсендә тәүҙә ялбыр яллы күкһел-көрән барыҫ балаһы хасил булды. Ул башын тегеләй ҙә, былай ҙа борғолап иркәләнгән, йылы эҙләгән ҡиәфәткә инде, был һүрәтте алһыу-ҡыҙыл төҫтәге ләлә сәскәһе алмаштырҙы, улар бер ялан булып тора бирҙе лә берәм-берәм һулый башланы, һүрәттәр бер нисә тапҡыр ҡабатланды, һәм төҫлө нурҙар нисек килеп инһә, шул рәүешле быяла үтәләй сығып китте.\nЙөрәге һыҙылып ҡуйҙы Алсәсәктең. Бәләкәй сағында үҙе бик яратҡан Барыҫ исемле эте иҫенә төштө. Бигерәк тоғро ине ул. Әле генә стенала күренгән юлбарыҫ балаһына оҡшағайны.\nКүргәндәрен берәйһенә һөйләгеһе килгәйне лә, тыйылды. Кәрәкмәй. Ул бәләкәйҙән кешеләргә ышанып бармай. Күбеһе – һатлыҡ йән. Әллә нимәгә һапларҙар. Көнләшерҙәр. Берәр мәкерле этлек ҡормай ҡалмаҫтар. Айырым һәләтле кешене берәү ҙә яратмай.\nҮҙенең йыһан кешеһе булыуына Алсәсәк хәҙер шикләнмәй. Мәктәптә уҡыған сағынан уҡ белә ул был турала. Берәүгә лә әйтмәй генә. Мәскәүҙә университетта уҡыған сағында ла өндәшмәҫкә тырышты. Әле бына ғилми-тикшеренеү институтының архивтар менән эш итеү бүлегендә хеҙмәткәр ул. Бигерәк күңелһеҙ һөнәр. Коллегалары ла – күңелһеҙ кешеләр. Бар белгәндәре – ашау-бешеренеү, бала-сағаларының мәшәҡәте хаҡындағы һөйләшеүҙәр. Гәзит-фәләнде лә, китап та уҡымайҙар. Алсәсәк халыҡ эзотерикаһы буйынса ғилми хеҙмәт яҙырға ниәтләй, тик күңеленә ятҡан теманы ла, архив материалдары араһынан ҡыҙыҡлы ғына мәғлүмәтте лә осратҡаны юҡ әле. Иң боронғо архив материалдары ҡағыҙҙарҙы һаҡлауға яраҡһыҙ еүеш, подвал кеүек урында һаҡлана. Уларҙың рәт-сиратына сығырлыҡ түгел. Алсәсәк шул арҡала бүлек мөдире менән ыҙғышҡа инеп бөттө. Телевидениены саҡыртып, хәл тураһында халыҡта резонанс тыуҙырыуға өлгәште. Бүлек мөдиренә был оҡшаманы. Хәҙер Алсәсәкте ене кеүек күрә. Бүлектәге ҡайһы бер бүтәндәр ҙә ситләшергә генә тора. Йыйын ҡурҡаҡ. Йыш ҡына үҙен яңғыҙ тойоп китә, ләкин бирешмәҫкә тырыша Алсәсәк.\nБәләкәйҙән яңғыҙ ул. Бала сағынан үҙенең хыялында тыуған донъяла йәшәне. Унынсыны бөткәнгә тиклем өләсәһендә үҫте. Әсәһе лә шул уҡ ҡасабала булды, әммә Алсәсәктең уның янынан өләсәһенә күсеүенең сәбәбе бар ине.\nРайондың милиция начальнигы булып эшләгән атаһының бүтән ҡатын-ҡыҙ менән сыуалыуын ишеткән әсәһе был хәлгә ныҡ ғәрләнде. Фәғилә ҡасабаның иң шәп ҡыҙы ине. Юғары белемле берҙән-бер уҡытыусы. Йәшләй генә мәктәп директоры итеп ҡуйҙылар. Бәләкәйҙән етеш донъяла үҫте, ҡыйынлыҡһыҙ ғына уҡып сыҡты. Йәштәштәре араһында хур булманы, ауыр йылдарҙа ла кейемле ине. Әле лә донъяһын гөл кеүек тота. Шуның өҫтөнә лә әҙәмгә һанамаған була икән дә ире Мөбәрәкша. Үҙе кем генә ине инде. Һалдаттан ҡайтып, Фәғиләне баҫтырып тигәндәй йөрөп ризалатмаһа, ауыл тракторсыһы булыуҙан ары китә алмаҫ ине. Фәғиләнең ул саҡта МТС директоры булып эшләгән атаһы, курстарҙа уҡытып, кейәүен милицияға урынлаштырҙы. Ҡайныһының абруйы арҡаһында карьера яһаны Мөбәрәкша. Кеше булып киткән берәү! Битенән көлә. Үҙе генәме ни, тотош ҡасабаға белдереп! Матурлығынан башҡа нимәһе бар инде ул Мөбәрәкшаның?\nФәғилә иренән ғауға күтәрмәй генә айырылды ла ҡуйҙы. Ярты йылмы тирәһе яңғыҙ йәшәне лә мәктәптең физругын өйөнә килтереп индерҙе. Алсәсәк атаһын һирәк күрә ине. Гел эштә йөрөнө. Әммә ҡыҙына йыш ҡына матур-матур кейем-һалым, уйынсыҡтар алыр ине. Шулар арҡаһында класташтары ла уны бик өнәмәне. Көнләштеләр. Ә өйөндә иркә бала, үҙһүҙле ҡыҙыҡай булып үҫте Алсәсәк. Атаһы сығып киткәс, ғәрләнде, уның һатлыҡ йән булыуын кисерә алманы. Ә әсәһенең яңы ирен тәүҙән үк ене кеүек күрҙе. Ниндәй һүҙ ҡушһа ла, ҡаршы яуапланы. Әҙәмгә һанаманы.\nУл йәйҙең башында күршеләре көсөк бүләк иткәйне. Бушамаған әсәһенә, яратмаған үгәй атаһына ҡарата булған асыуын ул ошо йәнлек менән баҫты. Барыҫ исемле көсөк малайға оҡшабыраҡ торған ҡыҫҡа сәсле, джинсы салбарлы ҡыҙ артынан тотам да ҡалмай йүгереп йөрөгән ысын дуҫҡа әйләнде. Һыу инергә баралар, йылға аръяғындағы болонлоҡта сәскә йыялар, еләк ашайҙар, ағас башына үрмәләп рәхәтләнәләр. Ҡыҙыҡай, Барыҫты һөсләтеп, асыуын килтергән малайҙарҙан үс алырға ла әүәҫләнде. Уҫал булһын, ҡушҡанын үтәһен өсөн Алсәсәк эте менән төрлө күнегеүҙәр үткәрә. Һәммәһе лә яҡшы булыр ине лә, анау физрук теңкәһенә тейә. Йә бер йомош ҡуша, йә икенсеһен. Тора ла, һин бит ҡыҙ кеше, йөрөмә һуйҙаңлап, булыш әсәйеңә, бушамай бит, тип бәйләнә. Телләшеп тә ҡарай Алсәсәк, өйҙән ҡасып сығып китеп, көнө буйы өләсәләрендә йөрөй. Ҡайтһа, әлеге лә баяғы: өй йыйыштырылмаған, баҡсаға һыу һибелмәгән, себештәргә ем бирелмәгән... “Ҡайҙа йөрөнөң?” – тиҙәр, етмәһә.\nТешләп өҙөрҙәй була Алсәсәк физрукты. Әсәһе лә шуның яҡлы бит әле. Бар таянысы Барыҫ ҡына. Ул ғына Алсәсәкте яҡлай аласаҡ. Теләһә-теләмәһә лә, быларҙың талаптарын үтәй, ҡушҡандарын еренә еткереп эшләп ҡуя башланы. Ҡайтыр ваҡыттары еткәс, улар Барыҫ менән икәүләшеп өй аръяғындағы акация ҡыуағы араһына инеп ултыра. Физрук ҡапҡаға яҡынлашҡас та, Алсәсәк этенә команда бирә: “Һөс!” Ошондай бойороҡто үтәгәне өсөн шаҡмаҡлы шәкәр алып өйрәнгән эт абалап физрукка ташлана. Теге эй сәбәләнә, эй асыулана. Алсәсәктең үсе ҡана.\n– Аҫрайһың бит юҡ нәмәне, – тип һуҡрана әсәһе, — нишләп ҡаныға ул Ғайса ағайыңа?\n– Мин ҡайҙан беләйем? – тип ҡаршы екерә Алсәсәк. – Насар кешене эт тә яратмай ул!\n– Нимәһе насар һуң? Атайың кеүек темеҫкенеп йөрөмәгәне, донъя көтәм тип тырышып ятҡаны насармы? Утынды һин бысып яраһыңмы, икәүләп эшләйбеҙме бесәнде? – тип ҡыҙып китә Фәғилә. – Былай ҙа атас бала булыр икән. Һауалы һайыҫҡан!\nӘсәһенең сығырынан-сығыуы ныҡ күңелен күтәрә Алсәсәктең. “Үсем! Шул кәрәк һеҙгә! Директор берәү! Миңә директор була алмаҫһың!” – тип кинәнә эсенән.\nЙәй буйы ыҙалатты Барыҫ менән Алсәсәк физрукты. Уныһы орошоп та, иркәләп тә ҡарай, әммә эт эт инде, хужаһына нығыраҡ буйһона, шәкәргә өмөтләнеп, көн һайын абалап ирҙең өҫтөнә ырғый ҙа тора. Бер көндө физрук Алсәсәкте ныҡлап киҫәтеп ҡуйҙы:\n– Этеңдән ҡолаҡ ҡаҡҡың килмәһә, бауға ултырт! Ҡара уны! Өндәшмәгән һайын аҙҙығыҙ икегеҙ ҙә!\n“Эйе шул, – тип үсекләй уны Алсәсәк эсенән генә, – һин ҡушты тип нисек тә бәйләп ҡуймағандар!”\nКөндәрҙең береһендә, ғәҙәтенсә, әсәләре эшкә киткәс, йоҡонан тороп сәй эсеп алғас, этен эйәртеп һыу буйына һыпыртырға тышҡа атлығып сыҡҡан ҡыҙыҡайҙы дуҫы тупһала ҡаршыламаны. “Барыҫ! Барыҫ!” – тип саҡырыуына ла йүгереп килмәне. Тирә-яҡты бер итеп йүгереп йөрөп эҙләп сығыуы ла һөҙөмтәһеҙ булды. Йылға буйына төшөп әйләнде. Барыҫ бер ерҙә лә юҡ! Тамам алйығас, ул мәктәпкә йүгерҙе. Спорт майҙанындағы ҡорамалдарҙы рәтләп йөрөгән физрук янына етер-етмәҫ ҡысҡырып ебәрҙе:\n– Барыҫты ҡайҙа иттең, ишәк?\nТегенең төҫө боҙолоп китте. Ҡашын йыйырып, Алсәсәккә текләп торҙо ла көрәгенә кире тотондо.


Дебиторский почтовые бурысы - Франция онлайн юристар!\nДебиторский почтовые бурысы\nЭкономит ваҡытта һәм бер нисә һорау менән сағыштырып алынған цитатаХеҙмәт бушлай һәм ышаныслы йөҙ менән тәьмин итеү бурысы тора. Шәхси күп субъекты бар, өҫтәлдәге эш йәки почтовые йәмғиәте, ул һеҙҙең бөтә процедураларҙы буйы оҙатып йөрөргә мөмкин: цитата түгел стесняйтесь һорай, яуап ҡырҡ һигеҙ сәғәт буйы эшләп булмай.\nПочтовые экспертиза эш өҫтәле, ҡотолдороу сумма телисез икән, ул һеҙгә бәйле, ҡайһы бер компания һеҙгә ярҙам итә ала.\nАсылда, предприятие почтовые, 80 һайлау компанияның бүлексәләре бер нисек ҡаплау өсөн, Бельгия теркәлгән. Компания бурыстарын ҡайтара башларға тейеш, тип уйлайбыҙ йыш ҡына уларҙың да, аутсорсинг, һеҙҙең компанияның бизнес иҫәбенә. неоплаченные компанияһы менән тәбрикләне. Һеҙ телисез тергеҙеү Әммә бер нисә этапта сездә бар клиенттар иҫәбенә ниндәй неоплаченные почтовые һәм бурыстары. Нисек мөмкин булһын өсөн, уларҙы кире ҡайтара. Почтовые төрлө фокус яһарға саҡыра профессионалдар өсөн мөмкинлектәр һеҙҙең өсөн, сумма ҡайтарыу, яңынан причитания һеҙҙе, һеҙ уны үҙеңә яҙыл һәм саралар эшләргә тейеш, Бельгия.\nСит ил менән проблема барлыҡҡа килде һәм факторинг сездә бар клиенттар шулай тип. Бельгия кеүек эшләй Төрлө типтағы факторинг ҡыҫты.\nҺеҙгә яуапты белә коллекторҙар агентлығына мөрәжәғәт итергә теләйем, ләкин һеҙ ҙә ышанмағыҙ.\nФокус бурысы коллектор агентлығы булып. Түгел стесняйтесь һеҙгә мөнәсәбәте һеҙҙең клиент һәм һеҙҙең коллекторҙар агентлығына мөрәжәғәт итеүсе үҙе түләй иҫәбенә. Ҡыйынлыҡтар кисерәм һеҙҙе, һеҙ иҫәбенән алған, һәм һеҙ түгел, беләһеңме, кем мөрәжәғәт итә. Телисез икән, булһын өсөн эшләү бурысы. почтовые хеҙмәтенә шылтырата, ләкин һеҙ белгәнсә түгел, европа союзы ашыу предприятиелары араһында бурыстарын почтовые уңайлы кем мөрәжәғәт итә. Был дөрөҫ юлда, OESC: рецебы һеҙгә файҙаһы аҡса, счет-фактураһы, һеҙ ҡуйған шарттарҙы үтәргә тейеш закон бер нисә компанияһы, һеҙ ҡурҡыу аҫтында эшләү компанияһы заказы баш тартыусылар булһа, һеҙҙе ихтирам. Ул бөлгөнлөккә төшкән, һеҙҙең алда түләү. Тиҙ һәм һөҙөмтәле үҙ клиенттарға ла тәҡдим итә.\nниндәй ынтылыш, был ни булыр, ҡулланған ҡайһы бер бурыстар recouvreurs дебиторский идара итеү компанияһы менән осрашыуҙа проблемаһы неплатеж.\nКомпания защелкивать тиҙлектә файҙаланыу, тергеҙеү бурысы дебиторский предприятиеһы проблемалары менән осрашты. Tergiversez ла күберәк: һалдатҡа алынған цитата һеҙҙең запрос неплатеж компанияһы эшләй.\nНеплатеж идара һеҙгә ҙур проблема.\nТүгел стесняйтесь facures ҡарар эҙләү һәм эҙләү өсөн һеҙҙең бурыс. Һеҙҙең предприятие артабан запрос яһау тәҡдиме табылыр.\nVerkaufs - und Lieferbedingungen - Нови Шеф


22 ғинуар — Башҡорт Википедияһы\n22 ғинуар Викимилектә\nЕр: Попкорн көнө.\nБөйөк Британия: Ҡоштар көнө.\nПольша: Олатайҙар көнө.\nРәсәй: ПВО ғәскәрҙәре авиацияһы көнө.\nТажикстан: Таможня хеҙмәткәрҙәре көнө.\n1905: Санкт-Петербургта «Ҡанлы йәкшәмбе». Беренсе рус революцияһы башлана.\n1982: Өфөлә Башҡортостан Эске эштәр министрлығы тарихы музейы асыла.\n1998: Рәсәй Федерацияһы Пенсия фондының Башҡортостан Республикаһы буйынса бүлеге ойошторола.\nМаксимов Геннадий Семёнович (1895—24.11.1968), ғалим-дерматовенеролог, юғары мәктәп уҡытыусыһы, йәмәғәтсе. 1953—1967 йылдарҙа Башҡорт дәүләт медицина институтының тире һәм венерология ауырыуҙары кафедраһы мөдире. Бөйөк Ватан һуғышында ҡатнашыусы, күсмә ялан госпитале начальнигы. 1953—1967 йылдарҙа Башҡортостан дерматовенерологтары йәмғиәте рәйесе. Медицина фәндәре докторы (1949), профессор (1954). Башҡорт АССР-ының атҡаҙанған фән эшмәкәре (1957). Ленин ордены кавалеры (1953). Сығышы менән хәҙерге Башҡортостан Республикаһының Бөрө районы Миәҙек ауылынан.\nГайслер Зоя Павловна (1930), биҙәү-ҡулланма сәнғәте рәссамы. 1963—1992 йылдарҙа «“Ағиҙел” башҡорт сәнғәт әйберҙәре кәсептәре» производство берекмәһе рәссамы. 1980 йылдан СССР Рәссамдар союзы ағзаһы. Башҡорт АССР-ының атҡаҙанған рәссамы (1977).\nИлфаҡ Смаҡов (1940—27.05.1993), йырсы (лирик баритон). РСФСР-ҙың атҡаҙанған (1989), Башҡорт АССР-ының халыҡ (1985) артисы. Бөтә Рәсәй эстрада артистары конкурсы дипломанты (Мәскәү, 1961).\nАбрамчук Владимир Павлович (1945—19.04.2019), хужалыҡ һәм йәмәғәт эшмәкәре. 1981 йылдан 30-сы төҙөлөш идаралығының баш инженеры, 1988 йылдан — начальнигы. 1996 йылдан Межгорье ҡала Советы депутаты, 2009—2016 йылдарҙа ҡала Советы рәйесе. Башҡортостан Республикаһының беренсе—өсөнсө саҡырылыш Дәүләт Йыйылышы — Ҡоролтай депутаты. Рәсәй Федерацияһының атҡаҙанған төҙөүсеһе (1994). СССР Министрҙар Советы премияһы лауреаты (1989). Хеҙмәт Ҡыҙыл Байраҡ (1989), Почёт (2000) һәм «Башҡортостан Республикаһында күрһәткән хеҙмәттәре өсөн» (2015) ордендары кавалеры.\nКоваленко Анатолий Николаевич (1950), хужалыҡ эшмәкәре. 1983 йылдан Стәрлетамаҡ районының «Чайка» хужалығы рәйесе. Рәсәй Федерацияһының (2000) һәм Башҡортостан Республикаһының (1994) атҡаҙанған ауыл хужалығы хеҙмәткәре, Башҡортостан Республикаһының Почёт грамотаһы менән бүләкләнеүсе (2005), Стәрлетамаҡ районының почётлы гражданы (2004). Сығышы менән ошо райондың Дергачевка ауылынан.\nЙәнекәев Фәрит Усман улы (1960), ғалим-инженер-физик. 2004 йылдан Өфө дәүләт нефть техник университеты уҡытыусыһы, шул иҫәптән 2012 йылдан — хисаплау техникаһы һәм инженерлыҡ кибернетикаһы кафедраһы мөдире. Техник фәндәр докторы (2000). Сығышы менән хәҙерге Ҡырғыҙ Республикаһының Ош өлкәһе Өзгөн ҡалаһынан.\nКалегина Мария Васильевна, хеҙмәт ветераны, китапханасы. 1957—1992 йылдарҙа Ҡалтасы районы Калегин ауыл китапханаһы мөдире. Башҡорт АССР-ының атҡаҙанған мәҙәниәт хеҙмәткәре.\nЕмсин Владимир Викторович (1951), хеҙмәт ветераны, инженер-химик. «Газпром Нефтехим Салауат» берекмәһенең элекке технологы. Башҡортостан Республикаһының атҡаҙанған химигы.\nПаутова Елена Осиповна (1986), спортсы, еңел атлет. 1500 метрға йүгереү буйынса 2004 һәм 2012 йылдарҙағы йәйге Паралимпия уйындары чемпионы, күп тапҡыр донъя һәм Рәсәй чемпионы. Рәсәйҙең спорт мастеры һәм еңел атлетика буйынса атҡаҙанған спорт мастеры. Почёт (2012), Дуҫлыҡ (2006), 2-се дәрәжә «Ватан алдындағы хеҙмәттәре өсөн» орден миҙалы (2009) һәм Салауат Юлаев ордены кавалеры. Сығышы менән хәҙерге Краснодар крайының Адлер ҡалаһынан, 2001 йылдан Өфөлә йәшәй.\nБатҡаев Абдулрәшит Яхъя улы (1937—7.03.2007), педагог. 1958 йылдан Салауат ҡалаһының 26-сы һөнәри-техник училищеһы уҡытыусыһы, мастеры; 1975 йылдан — 36-сы, 1986 йылдан — 8-се, 2005—2007 йылдарҙа — 142-се һөнәри училище директоры. Башҡортостан Республикаһының атҡаҙанған халыҡ мәғарифы хеҙмәткәре (1993), Рәсәй Федерацияһының һөнәри-техник белем биреү отличнигы (1993). Сығышы менән Дәүләкән ҡалаһынан.\nРодионов Евгений Михайлович (1947), хеҙмәт ветераны, рәссам. Бәләбәй халыҡ сәнғәте музейының беренсе директоры. Башҡортостандың атҡаҙанған мәҙәниәт хеҙмәткәре.\nСәғетдинова Хәлиҙә Фәйзулла ҡыҙы (1947), юғары мәктәп ветераны, йәмәғәтсе. 1973—2016 йылдарҙа Башҡорт дәүләт университеты уҡытыусыһы, химия факультеты деканының тәрбиә эштәре буйынса урынбаҫары. Химия фәндәре кандидаты, доцент. Рәсәйҙең почётлы юғары һөнәри белем биреү хеҙмәткәре, Башҡортостан Республикаһының мәғариф отличнигы.\nСкоробогатова Милана Марат ҡыҙы (1967), педагог, дәүләт хеҙмәткәре, спортсы. 2011—2021 йылдарҙа Башҡортостан Республикаһында бала хоҡуҡтары буйынса тулы хоҡуҡлы вәкил. Башҡортостан Республикаһының алтынсы саҡырылыш (2018—2023) Дәүләт Йыйылышы — Ҡоролтай депутаты. Башҡортостан Республикаһының мәғариф отличнигы, Өҫтәлмә белем биреү педагогтарының Бөтә Рәсәй конкурсы (1988) һәм «Иң яҡшы муниципаль хеҙмәткәр» Бөтә Рәсәй конкурсы (2009) еңеүсеһе. Спорт гимнастикаһы буйынса спорт мастеры. Сығышы менән хәҙерге Силәбе өлкәһенең Мейәс ҡалаһынан.\nКугушев Вячеслав Александрович (1863—30.08.1944), кенәз, революция эшмәкәре, 1898—1902 йылдарҙа Өфө губернаһы земство управаһы рәйесе, Башҡортостанда һәм Волга буйында 1921—1923 йылдарҙағы аслыҡтан интегеүселәргә ярҙам ойоштороусы.\nӘхмәтшин Борис Ғайса улы (1938), ғалим-фольклорсы, юғары мәктәп уҡытыусыһы. Филология фәндәре докторы (1998), профессор (1998). Башҡортостан Республикаһының атҡаҙанған фән эшмәкәре (2000), Рәсәй Федерацияһының почётлы юғары һөнәри белем биреү хеҙмәткәре (2001), В. П. Бирюков исемендәге Урал премияһы лауреаты (1997).\nЗеленцов Анатолий Александрович (1854—1918), тау инженеры, Рәсәй империяһының дәүләт эшмәкәре. 1877—1878 йылдарҙағы рус‑төрөк һуғышында ҡатнашыусы. 1876 йылда Санкт‑Петербург тау институтын тамамлағандан һуң Уралда эшләй. 1903—1905 йылдарҙа Өфө тау округының бөтә заводтарында һигеҙ сәғәтлек эш көнө индерә, үҫмерҙәр хеҙмәтен файҙаланыуҙы сикләй. 1909—1912 йылдарҙа Өфө губернаһынан Дәүләт советы ағзаһы. Сығышы менән Ырымбур губернаһының Бөрө өйәҙенән.\nБолелый Владимир Антонович (1924), нефтсе, хужалыҡ эшмәкәре. Бөйөк Ватан һуғышында ҡатнашыусы. 1953—1992 йылдарҙа «Башнефть» производство берекмәһенең Бәләбәй быраулау контораһы директоры һәм Бәләбәй быраулау эштәре идаралығы начальнигы. РСФСР нефть һәм газ сәнәғәтенең атҡаҙанған хеҙмәткәре (1985), Башҡорт АССР-ының атҡаҙанған нефтсеһе (1974), СССР-ҙың почётлы нефтсеһе (1974). Хеҙмәт Ҡыҙыл Байраҡ (1959), ике «Почёт Билдәһе» (1966, 1971), Халыҡтар Дуҫлығы (1981) һәм II дәрәжә Ватан һуғышы (1985) ордендары кавалеры. Бәләбәй ҡалаһының почётлы гражданы (1989). Сығышы менән хәҙерге Башҡортостан Республикаһының Стәрлетамаҡ районы Константиноградовка ауылынан.\nСитдыҡов Гена Әхмәт улы (1934—20.07.1998), ғалим-тау инженеры. 1972—1994 йылдарҙа «Геофизика» ғилми‑производство фирмаһының сектор һәм лаборатория мөдире, баш ғилми хеҙметкәр. Техник фәндәр докторы (1985), профессор (1993). Башҡорт АССР-ының атҡаҙанған уйлап табыусыһы (1980) һәм атҡаҙанған нефтсеһе (1982).\nЮлбарисов Эрнст Мирсаяф улы (1939), ғалим-геолог, дәүләт һәм нефть сәнәғәте эшмәкәре, юғары мәктәп уҡытыусыһы. 1992—1998 йылдарҙа Башҡортостан Республикаһының Геология һәм ер аҫтын файҙаланыу буйынса дәүләт комитеты рәйесенең 1-се урынбаҫары. Геология-минералогия фәндәре кандидаты (1976), техник фәндәр докторы (1995). Башҡортостан Республикаһының атҡаҙанған нефтсеһе (1995), Рәсәй Федерацияһының почётлы нефтсеһе (1997) һәм почётлы ер аҫтын тикшереүсеһе (2009), СССР-ҙың уйлап табыусыһы (1987).\nКондрашёва Наталья Константиновна (1954), ғалим-химик‑технолог. 1976—2012 йылдарҙа Өфө нефть институты һәм Өфө дәүләт нефть техник университеты уҡытыусыһы. 2012 йылдан «Таулы» Милли минерал-сеймал университетында, 2014 йылдан — кафедра мөдире. Техник фәндәр докторы (1997), профессор. (2002). Башҡортостан Республикаһының атҡаҙанған химигы (2002). Сығышы менән хәҙерге Волгоград өлкәһенең Весёлое ауылынан.\nНасиров Фәрит Сәғит улы (1954), ғалим-математик, 1976 йылдан Өфө авиация институты һәм Өфө дәүләт авиация техник университеты уҡытыусыһы. Физика‑математика фәндәре докторы (2002), профессор (2010).\nМөхәмәтйәнов Ирек Зирәк улы (1959), ғалим-математик, 1981 йылдан Өфө дәүләт нефть техник университеты уҡытыусыһы, 2006—2010 йылдарҙа кафедра мөдире. Физика‑математика фәндәре докторы (2004). Сығышы менән хәҙерге Башҡортостан Республикаһының Баҡалы районы Иҫке Ҡорос ауылынан.\n22 ғинуарҙа тыуғандар\n1898: Сергей Эйзенштейн, СССР-ҙың театр һәм кино режиссёры, рәссам, сценарист, сәнғәт теоретигы, педагог.\n1921: Кшиштоф Камиль Бачинский, Польша шағиры.\n1935: Валентина Талызина, СССР-ҙың театр һәм кино актёры, РСФСР-ҙың халыҡ артисы (1985).\n22 ғинуарҙа вафат булғандар\nhttps://ba.wikipedia.org/w/index.php?title=22_ғинуар&oldid=1106982 ҡабул ителгән\nБыл бит һуңғы тапҡыр 14:48 20 ғинуар 2022 үҙгәртелгән.


Бал йәрминкәһенә рәхим итегеҙ | «Ашҡаҙар» радиоhы сайты\nШәмбе, 18 августа, Башҡортостандың баш ҡалаһында бал йәрминкәһе уҙғарыла. Өфөләрҙең һәм ҡала ҡунаҡтарының республиканың төрлө райондарынан килтерелгән татлы ризыҡ һатып алыу мөмкинлеге бар.\n«Йәрминкәлә тәмле һәм файҙалы һәм татлы аҙыҡтың төрлө төрҙәрен һәм сорттарын тәмләп ҡарарға була: йүкә, сәскә, ҡарабойҙай, кәрәҙле, солоҡ балы, шулай уҡ прополис, инә ҡорт һөтө, һитә һәм башҡалар тәҡдим ителә. Шулай уҡ күсмә ветеринар-санитар экспертиза лабораторияһында балдың сифатын һәм сортын тикшерергә мөмкин», — тип хәбәр итте ойоштороусылар.\nТеләге булған һәр кемде иртәнге сәғәт 9-ҙан Яҡутов исемендәге паркта көтәләр.


Өфөләге Затон биҫтәһендә йәшәүсе күршеләр ер бүлешә - GTRK.TV — Новости Уфы и РБ\nСрочно МЧС Башкирии предупреждает о грозах и сильном ветре\nБер – береһен закон боҙоуҙа ғәйепләүселәр араһындағы ығы – зығыны хәл итеү өсөн утыҙ тапҡырҙан ашыу суд ултырышы үткән. Видеокүҙәтеү ҡоролмаһынан алынған был яҙма ике күрше араһындағы талаш утына тағы ла кәрәсин өҫтәй. Яҙманан күренеүенсә, Людмила Ғәйфуллина күрше йорт тәҙрәләрен таш бәреп вата. Пантюхиндар уларҙы шулай уҡ мунсаларына ла ут төртөүҙә ғәйепләй. Дмитрий Донской урамындағы ике хужа араһындағы талаш –тартышҡа күршеләре лә өйрәнеп бөткән. Пантюхиндар үҙ бәләһен йәшермәй. Ғәйфуллиндар иһә киреһенсә, килеп тыуған хәлгә аныҡлыҡ индереүҙән баш тартып, татыулашырға килгән күршеләренә ишек түгел, ә ҡапҡаһын да асмай. Пантюхиндар һәм Ғәйфуллиндарҙың үҙ-ара судлашыуы, дәғүәләшеүе тәртип һаҡсыларына ла яҡшы таныш. Тиҫтә йылдарға һуҙылған талаш Ғәйфуллиндарҙың ут күршеһе – Александр Пантюхиндың инфаркт кисереүенә лә алып килгән. Оҙаҡ йылдар тәртип һаҡлау органдарында эшләгән Александр Федорович хәҙер яҡындарының ғүмере өсөн дә ҡурҡа. Ике күрше араһындағы талаштың төп сәбәбе – Ғәйфуллиндар төҙөгән йортта. Улар үҙ өйөн Пантюхиндарҙың йәшәгән торлаҡҡа яҡын итеп күтәрә. Асыҡланыуынса, Ғәйфуллиндар был йортҡа законһыҙ нигеҙ һалған. Хәҙер улар үҙ торлағын тулыһынса һүтергә тейеш. Ошо турала суд приставтары сығарған ҡарар ҙа бар. Күрше хаҡы тәңре хаҡы, тигән мәҡәл хәҙер күрше хаҡы дошман хаҡына тиң тигән әйтемгә әйләнгән. Пантюхиндар һәм Ғәйфуллиндар араһындағы талаштың ҡасан туҡталырына бер кем дә яуап бирә алмай.\n22 сентября Өфө мәктәптәрендә ата-әсәләр йыйылыштары үтәсәк\n23 сентября Өфө 2016 йылда Рәсәй – Ҡырғыҙстан төбәк-ара конференцияһын ҡабул итәсәк\nХәйерле иртә, Республика! - Уралым ынйылары\nХәйерле иртә, Республика! - Флебология\nХәбәрҙәр - 18.05.18\nХәбәрҙәр - 17.05.18\nХәбәрҙәр - 16.05.18\nВ Уфе отремонтируют Башдрамтеатр к его столетию, работы завершатся в апреле 2019\nБашинформ: для совершения обряда жертвоприношения в Башкирии создадут Курбан-центр\nБашинформ: Курултай Башкирии предлагает запретить рекламу алкоголя в лифтах\nСтатистика: в Башкирии на 17% снизилась смертность от инфаркта миокарда\nВ Уфе ГИБДД проводит профилактическую операцию «Должник»\nЖителям Башкирии в «Ночь музеев» впервые покажут «Ирендыкского медведя»\nС 19 на 20 мая Башкирия присоединится к международной акции «Ночь музеев»\nМинлесхоз РБ: в Башкирии лесные пожары уничтожают встречным огнем\nФК «Уфа» добился лучшего результата в своей истории и завоевал право представлять Россию на европейской арене\nВести-24. Башкортостан - 15.05.08\nНовости культуры - 18.05.18\nНовости культуры - 17.05.18\nИюндә республика халҡын 12 июндә — Рәсәй көнөн һәм 15-дә Ураҙа байрамын билдәләү уңайынан оҙайлы ялдар көтә. Рәсәй көнө шишәмбегә тура килә. Шуға күрә шәмбе 9 июндәге ял көнө дүшәмбе 11 июнгә күсерелә. Башҡортостан халҡын Ураҙа байрамы көтә, быйыл ул йомаға, 15 июнгә, тура килә. Республика хөкүмәте...\nБашҡорт дәүләт академия драма театры алдағы миҙгелдә үҙ сәхнәһендә сығыш яһамаясаҡ\nТарихи бинала реконстукция эштәре башлана. Театрҙың 100 йыллығына ул тулыһынса яңырырға тейеш. Актерҙар киләһе миҙгелдә Өфөнөң башҡа театр сәхнәләрендә уйнаясаҡ. Төҙөкләндереү эштәре сентябрь айында башлана, театрҙа тауыш һәм яҡтылыҡ тулыһынса яңырасаҡ, ултырғыстар алмаштырыла, шулай уҡ бинаның...\nЕтенсе йыл рәттән уҙғарылған сарала быйыл 120 меңдән ашыу мәктәп уҡыусыһы ҡатнашҡан. Ә абсолют еңеүселәр араһында 7 кеше. Әлегә самолёт менән уйнаһа ла, Маркел Шәйхетдиновтың иң ҙур хыялы ракетала йыһанға осоу. 1-се класста тәүге космонавт Юрий Гагарин тураһында белгәс тә, ул был теләк менән яна...\nРеспубликала эш урындарында, шул иҫәптән сәнәғәттә һәләк булыусылар күпкә кәмегән\nБөгөн Башҡортостан хөкүмәтендә хеҙмәтте һаҡлау буйынса ведомство-ара комиссияның сираттағы ултырышы үтте. Унда ойошмаларҙа йәрәхәттәр алыу, предприятиеларҙа теркәлгән авариялар, хеҙмәткәрҙәрҙең сирләүе, эшселәргә уңайлы шарттар тыуҙырыу һәм килеп тыуған проблемаларҙы хәл итеү мәсьәләләре ҡаралды.\nНи өсөн инвесторҙар Башҡортостанды һайлай?\nБашҡортостанда 6 мең һыйыр малына иҫәпләнгән эре комплекс барлыҡҡа килеүе ихтимал. Республика башлығының “Эконива” компаниялар төркөмө етәксеһе Штефан Дюрр менән осрашыуында ошо турала һүҙ барҙы. Рөстәм Хәмитов билдәләүенсә, Башҡортостан Рәсәйҙең алдынғы төбәктәренең береһе. Ауыл хужалығында...\nӨфө Дәүләт нефть техник университетында яңы аудитория асылды\nБөгөн летчик-космонавт, Советтар Союзы Геройы Владимир Комаров исеменә бағышлап Өфө Дәүләт нефть техник университетында аудитория асылды.Тантанаға летчик-космонавт Сергей Ревин һәм Владимир Комаровтың туғандары килде. Яҡты бүлмәлә летчик-космонавттың фотоһүрәттәре, портреттары эленгән. Шулай уҡ...\nАуырғазы районындағы авария сәбәптәрен ентекләп тикшереү башланды.\nӘлегә водителдең таксист булыуы, һуңғы ваҡытта ғына уның юл ҡағиҙәһен күп тапҡырҙар боҙоуы билдәле. Авария һөҙөмтәһендә Ларгус автомобилендә булған 6 кеше лә урында уҡ һәләк була. Уларҙың 5-һе Ырымбур өлкәһенән, 1-һе Башҡортостандан икәне билдәле. Мәрхүмдәрҙең өсөһө ҡатын-ҡыҙ, өсәүһе ир...\nРеспубликала яҙғы кампания яртыһына еткән. Һауа шарттары мөмкинлек бирһә аграрийҙар аҙна ун көн эсендә сәсеү эштәрен тамамларға иҫәп тота. Вице-премьер – Ауыл хужалығы министры Илшат Фазрахманов көнъяҡ райондарҙа булып, яҙғы кампания барышы менән танышты. Көйөргәҙе районында 108 мең гектар һөрөнтө...\nДәүләт Йыйылышы – Ҡоролтай депутаттары алдағы ултырышта быйылғы бюджеттың килем өлөшөн 19 миллиард 13 миллион һумға арттырыуҙы күҙ уңында тотҡан закон проектын ҡарарға ниәтләй. Өҫтәмә килемдәр коммуналь инфраструктура ҡоролмаларын яңыртыуға, республиканың 100 йыллығы уңайынан объекттар...


Болғарҙан - Мәккәгә атҡа атланып\nИглин районынан фермер Хәсән Иҙиәтуллин менән Кушнаренко районынан Марсель Әхиәретдинов маршрутты 22 августҡа тиклем үтергә ниәтләй. Оло юлға һыбайлап 30 март сыҡҡандар. Әле улар Сызрань ҡалаһын уҙған.\n07 апр, 21:08\nӨфөнөң Ботаника баҡсаһында үҙенсәлекле күргәҙмә." Евразия йөрәге" фестивале сиктәрендә баш ҡалала тематик экскурсиялар үткәрелә. 7-8 апрель тропик һәм субтропик үҫемлектәр оранжереяһында кактустар менән дә таныша ала.\n07 апр, 21:49\nБағры бағыу серҙәре\nБағры бағыр ир икән. Күгәрсен районы Үрге Бикҡужа ауылы халҡы төбәктә берҙәр-бер балыҡ хужалығы ойошторп ебәргән фермер Ғаяз Фәтҡуллин хаҡында шундай фекерҙә. Былтыр көҙҙән ғәмәлгә ашырыла башлаған проект әле яңы кимәлгә сыға. Йәй етеү менән фермерҙар туристарға бағры ҡармаҡлау бәхетен бүләк итмәксе.\n07 апр, 21:37\nШишмә районының Пионерҙар һәм уҡыусылар йорто тәрбиәләнеүселәре тимер сылбырлы скутер уйлап тапҡан. Ҡар епшек булыуға ҡарамаҫтан, техника һынауҙы уңышлы үткән. Ул уңайлы һәм аҙ сығымлы булыуы менән алдыра\n07 апр, 21:23\nБоҙҙоң көндән-көн йоҡарыуына ҡарамаҫтан, республика йылға-күлдәрендә балыҡ тотоусылар кәмемәй.\nРөстәм Хәмитов Башҡортостанда йәшәүсе православ христиандарҙы Пасха байрамы менән ҡотланы\nДини байрам уңайынан, Республика Башлығы христиандарға мөрәжәғәт итте.\nБеҙҙең вацап һандарына Архангел районында урындағы йылғаларҙың береһе ярҙарынан сығыуы тураһында хәбәр алынды. Шулай уҡ Стәрлетамаҡта Ольховое йылғаһының ташыуы хаҡында ла билдәле булды.\nИшембай районының Байғужа ауылында Тәйрүк йылғаһы ярҙарынан сыҡҡан.\n06 апр, 22:52\nБер оҫтаханала йөҙәрләгән йәнлек-хайуан. Айыу, бүре, төлкө, мышы һәм башҡаларға Өфө районында йәшәүсе Александр Крыгин икенсе ғүмер бирә. Уҙаман 80-се йылдарҙан алып таксидермия менән шөғөлләнә. Тәү ҡарашҡа ҡул оҫтаһының ижад емештәре урманда йөрөгән йәнлек-хайуандарҙан һис тә айырылмай.\n06 апр, 21:22\nБашҡортостанда Ғабдулла Туҡай һәйкәле проектына конкурс иғлан ителде\nШағирға һәйкәл "Нур" Өфө дәүләт татар театры алдындағы майҙанға ҡуйыласаҡ.\n06 апр, 21:12\nИстамбулда тарихи композиция\nМәскәү ҡалаһының "Аҡ тирмә" башҡорт милли-мәҙәни үҙәгенең фольклор төркөмө Истамбул ҡалаһында республикаға нигеҙ һалыусыларҙың береһе - күренекле ғалим-шәрҡиәтсе Әхмәтзәки Вәлиди Туған иҫтәлегенә клип төшөрҙө.\n06 апр, 21:05\nЯу юлдарын иҫләп\n18 йәшендә генә ул һуғышҡа инә. Фронтта бер тапҡыр ҙа яраланмай. Ауырғазы районында йәшәүсе 92 йәшлек Шәриф Мөсәғитов Берлинғаса барып етеп, тыуған яғына 1949 йылда әйләнеп ҡайтҡан. Ғүмер буйы водитель булып эшләгән. Ветеран әле лә сафта, йәмәғәт тормошонда әүҙем ҡатнаша, уҡыусылар менән осрашыуҙарға ла йөрөй.\n06 апр, 20:59\n71 йәштән һуң яңы ғүмер\nӨфөлә 8-се тиҫтәһен ваҡлаған пациентҡа йөрәк күсереп ултыртылды. Операция Республика кардиология үҙәгендә яһалды.Башҡортостан табиптары ҡатмарлы әмәлиәтте 2013 йылдан алып эшләй, ошо осорҙа 16 кешегә донор йөрәге ултыртылған . Ә был һуңғы операция пациенттың өлкән йәштә булыуы менән үҙенсәлекле, әммә кардиологтар яуаплы эште уңышлы атҡарып сыҡҡан.\n06 апр, 20:48\nЮлдарҙа ҡар менән бергә асфальт та ирей. Бигерәк тә һуңғы көндәрҙә баш ҡала урамдарында соҡорҙарҙың күпләп хасил булыуы күҙәтелә. Был зыян күргән автомобилдәрҙең артыуына килтерҙе. Ирекһеҙҙән водителдәр тәгәрмәстәрен алмаштырырға йәки эргә-тирәләге автосервистарға мөрәжәғәт итергә мәжбүр.\nБеларусь менән Башҡортостан араһында тауар әйләнеше ярты миллиард долларҙан ашҡан\nБыйыл күрһәткес тағы ла ике тапҡырға үҫергә тейеш. Был турала Беларусь Республикаһының Рәсәйҙәге илселегененең Өфө бүлексәһе етәксеһе Хөкүмәт Премьер-министры Рөстәм Мәрҙәнов менән осрашыу барышында белдерҙе.\n06 апр, 20:19\nСирҙе ваҡытында ауыҙлыҡлау\nИглин районында теркәлгән себер түләмәһенә бәйле карантин иғлан ителде. Ҡурҡыныс сир йоҡторған бер баш һыйыр быҙауы менән юҡ ителде. Төбәктә ветеринарҙар ауырыуҙы кисектереү өсөн бар көсөн һала.\nФедераль пассажирҙар компанияһы Башҡортостанға үткән йыл өсөн 104 миллион һум һалым күсергән\nБаш ҡалала тимер юлы компанияһының вагон предприятиеһы эшләй. Уны үҫтереү һәм пассажирҙар хеҙмәтләндереү сифатын яҡшыртыу мәсьәләләре компанияның генераль директоры Петр Иванов менән Башҡортостан башлығы Рөстәм Хәмитовтың осрашыуында өйрәнелде.\n06 апр, 19:50


8 Август 2019, 11:36\nРеспубликала Берҙәм медицина порталының «К-Врачу» рәсми мобиль ҡушымтаһы эшләй башланы.\nРеспубликала Берҙәм медицина порталының «К-Врачу» рәсми мобиль ҡушымтаһы эшләй башланы. Ул «Һаулыҡ һаҡлау системаһының берҙәм дәүләт мәғлүмәт системаһы нигеҙендә берҙәм цифрлы контур булдырыу» милли проекты нигеҙендә сафҡа инде тип хәбәр итә төбәк һаулыҡ һаҡлау министрлығының матбуғат хеҙмәте.\nҠушымта менән теркәлеүһеҙ ҡулланырға мөмкин. Шәхси кабинетҡа инеү өсөн дәүләт хеҙмәттәре порталының учет яҙмаһы логинын һәм паролен яҙырға кәрәк. Сервис аша үҙең нығытылған медицина учреждениеһын иҫәпкә алып табипҡа яҙылырға, шулай уҡ медицина ярҙамы күрһәтеү буйынса мәғлүмәт менән танышырға була.\nШәхси кабинет белгес табиптарҙың эш теҙмәһе менән танышырға; медицина учреждениеһы тураһында белешмә алырға; үҙең нығытылған дауахана, мотлаҡ страховкалау полисы буйынса мәғлүмәт; йәшәгән урын буйынса участок табибын табыу; электрон медицина картаһын ҡарау мөмкинлеген бирә. «Медицинская карта» бүлегендә 2017 йылдың 1 ғинуарынан алып күрһәтелгән бар медицина хеҙмәттәрен һәм уларҙың хаҡын тикшерергә мөмкин. Мобиль ҡушымтаны телефонға ҡуйыу өсөн itunes йәки Google play ҡулланығыҙ.


Материалы за Июль 2009 года » Архив газеты "Йәшлек"\nКүптең эше күңелле.\nИкмәк буласаҡ! Сәйәсәт\nРеспубликаның 32 районында хужалыҡтар ураҡҡа төштө\nБашҡортостан Республикаһы Ауыл хужалығы министрлығы мәғлүмәттәре буйынса, республиканың райондарының күпселеге иген һәм ҡуҙаҡлы культуралар йыйыу эшенә тотондо. Атап әйткәндә, Башҡортостандың 32 районында хужалыҡтар ураҡҡа төштө, уларҙың 23-ө игенде һуға ла башланы.\nХужалыҡтарҙың бөтәһендә лә эштәр шәп бара, шулай ҙа Мәләүез һәм Көйөргәҙе райондарына етеүселәр юҡ. Шулай уҡ Стәрлетамаҡ районы эшсәндәре лә ҡалышмай.\nРеспубликаның төрлө райондарында иген үҫеүсе майҙандарҙың күләме төрлөсә. был культураларҙы иң күп үҫтереүселәр иҫәбенә Стәрлетамаҡ, Дәүләкән, Бишбүләк, Илеш, Мәләүез, Ауырғазы һәм Әлшәй райондары инә.\nавторы: Нур | 30 июля 2009 | Фекерҙәр (0) | Тотош уҡырға\n«ҠАНЛЫ ДҮШӘМБЕ»... УЛ БЕРӘҮ ГЕНӘМЕ? Яңылыҡтар\nРәсәй юлдарында үлгән кешеләрҙең һаны утлы нөктәләрҙә һәләк булғандарҙан ҡалышмай\nДүшәмбелә Нуриман районында водитель таныҡлығы булмаған йәш егет «ИЖ» мотоциклына идара итеп, урамда торған шундай уҡ мотоциклға бәрелгән. Һөҙөмтәлә мотоциклда ултырыусы 17 йәшлек егет һәләк булған, ә уның янындағы ҡыҙ ауыр тән йәрәхәттәре алған.\nКөрсөктөң икенсе тулҡыны ҡағырмы?\nБулыуы мөмкин, тип күҙаллай белгестәр\nБөгөн иҡтисадтың ҡайһы өлкәһе ярайһы тотороҡло? Аҡсаны ниндәй валютала һаҡлауы яҡшыраҡ? Ниндәй өлкәлә үҙ эшеңде асыу һөҙөмтәлерәк? Иҡтисади көрсөк мәлендә ошо һәм башҡа һорауҙар бер кемде лә битараф ҡалдырмайҙыр. Белгестәр күҙаллауынса, көрсөктөң икенсе тулҡыны ла ҡағыуы ихтимал.\n25 БАЛА ҺӘЛӘК БУЛҒАН\nҮткән ике аҙна эсендә Бангладешта, ағыулы матдәләр булған парацетамол сиробын эсеп, иң кәмендә 25 бала үлгән.\nТикшереүҙәрҙән һуң, «диэтиленгликоль» тип аталған был матдәнең нисек дарыуға барып эләгеүе асыҡланған – баҡтиһәң, урында дарыуҙар эшләү менән шөғөлләнеүсе фармацевтика компанияһы парацетамолға диэтиленгликолде белә тороп ҡушҡан. Ҡағиҙә буйынса, уға пропиленгликоль өҫтәлергә тейеш, әммә ул ағыулы матдәнән ун тапҡырға ҡиммәтерәк икән.\nНаркотиктар әйләнешенә контроль буйынса федераль хеҙмәттең БР буйынса идаралығы тарафынан ойошторолған наркотиктарға ҡаршы «Сәләмәтлек маршруты» акцияһы дауам итә. Сираттағы сара 30 июлдә Стәрлетамаҡ районында үтәсәк. Был көндө акцияның күсмә бригадаһы район биләмәһендә урынлашҡан «Огонек», «Чайка» хәрби-патриотик лагерҙарына барып, үҫмерҙәр менән осрашасаҡ, әңгәмәләшеү үткәрәсәк.\nАшағандар бөтә, кейгән туҙа, Башҡортостан » Юбилейҙар\nБаймаҡ районының Темәс ауылында йыл һайын Әҙеһәм Исҡужин урамы йәштәре байрамға йыйыла\nБаймаҡ районының данлы Темәс ауылында, Шырҙы йылғаһының түбәнге яғында, Рапат тауы итәгендә бәләкәй генә бер урам бар. Ул һуғыш аҙағы йылдарында 1 май урамы тип йөрөтөлгән, аҙағыраҡ ниндәйҙер «аҡыллы баш»тың теләге ме-нән уға Фурманов исеме бирелгән (Фурманов Темәс тигән ауылды белдеме икән әле?!). Бынан заманында Шәһит Хоҙайбирҙин, Зәки Вәлиди, Шәйехзада Бабич ағалар үтеп йөрөгән.\nАтың булһа, ил таный Башҡортостан\nБеҙҙеңсә, был мәсьәләлә төп ике юл булыуы мөмкин. Беренсеһе – тоҡомдо, нәҫелдәге иң эре, бөтә йәһәттән дә килгән малдарҙы һайлап алып, тоҡом эсендә селекция эше алып барыу. Халыҡтың был йәһәттән әйткән һүҙе лә бар: «Айғыр ҡалдырһаң, йүнлеһен ҡалдыр». Икенсеһе – башҡорт аттарын уларға экстерьеры менән яҡын булған, быуаттар буйы оҡшаш шарттарҙа көтөлгән ҡаҙаҡ, монгол, ҡырғыҙ, яҡут аттары менән аралаштырыу. Әгәр тәүге осраҡта башҡорт тоҡомо үҙенең сафлығын тулыһынса һаҡлап ҡалһа, икенсеһендә лә тоҡом үҙенсәлектәрен күп юғалтмай, ҡайһы бер йәһәттән ота ла.\nМайҙанда рух көсө итә тантана Яңылыҡтар » Спорт\nСибайҙа милли көрәш буйынса белем арттырыу-методик семинар үтте\nКөрәшселәр майҙанда бер-береһенең билен һынап, оҙаҡ өйрөлдө. Улар игеҙәктәргә оҡшағайны: икеһе лә имәндән юнып яһалған кеүек мыҡты кәүҙәле, баштары таҡыр, таһыллыҡтары буйынса ла бирешерлек түгелдәр... Инде көсөргәнешле алыш бер яҡтың да еңмәүе менән бөтөр кеүек тойолғанда, кинәт кенә береһе икенсеһен ергә алып бәрҙе.


Һәр шаршамбы беҙ ярҙамға мохтаж балалар тураһында һөйләйбеҙ. Башҡортостан юлдаш телевидениеһының «Русфонд», «Мәрхәмәт» хәйриә фондтары менән берлектә ойошторған марафоны дауам итә. Сюжетыбыҙҙың бөгөнгө геройы Күмертау ҡалаһында йәшәүсе Екатерина Куликова. Һигеҙ йәшлек ҡыҙ шәкәр диабетының беренсе төрө менән яфалана.\nГлюкометр күрһәткесе бик үк яҡшынан түгел. Һигеҙ йәшлек ҡыҙҙың шәкәр кимәле норманан дүрт тапҡырға юғары. Шуға ла Катя хәлһеҙлек, башы әйләнеү менән ыҙалай. Ҡыҙҙа шәкәр диабетының беренсе төрө. Диагноз уға биш йәш сағында ҡуйылған. Ауырыу ғаиләнең яҙмышын ҡырҡа үҙгәртә. Әсә ҡыҙын ҡарар өсөн эштән китергә мәжбүр була. Тәүлегенә биш тапҡыр инсулин ҡаҙау, баланың дөрөҫ туҡланыуын контролдә тотоу шуны талап итә.\nЮлия Куликова, Екатеринаның әсәһе: «Ярай әле, балалар баҡсаһы, мәктәп етәкселеге беҙҙең хәлде аңлап, баланы ҡабул итеүгә ҡаршы булманы. Ҡыҙым әүҙем тормош алып бара, юғалып ҡалғандарҙан түгел. Шуға ла уны гел ауырыу тураһында ғына уйландырырға тырышмайбыҙ. Барыһы ла яҡшы буласаҡ тип йыуатабыҙ».\nӘлеге ваҡытта Катя беренсе синыфта белем ала. Художество мәктәбендә шөғөлләнә. Тиҫтерҙәре кеүек күпте белергә, өйрәнергә ынтыла, сәхнәлә сығыш яһау тураһында хыяллана. Тик ауырыу күп нәмәнән баш тартырға мәжбүр итә. Баланың хәлен еңеләйтеү өсөн уға инсулин помпаһы талап ителә. Препарат хаҡы 199 мең дә 676 һум. Екатеринаға ярҙам итергә теләүселәр 5542 һандарына «ДЕТИ» һүҙен яҙып смс хәбәр ебәрә ала. Уның хаҡы 75 һум. Ҡайһы бер осраҡтарҙа смс-ты раҫлау талап ителә. Мәрхәмәтле булайыҡ!\nУҙған аҙнала беҙ Учалы ҡалаһында йәшәүсе йөрәк сиренән яфаланған Вилена Әхмәтйәнова тураһында һөйләгәйнек. Телевизор ҡараусылар ярҙамында тейешле сумма йыйылды. Ярҙам ҡулы һуҙыусыларға ғаилә рәхмәтен белдерә. Ҡыҙға тиҙҙән операция яһаласаҡ.


Стәрлетамаҡ инфекция үҙәгендә ҡабул итеү, бала табыу, балалар һәм операция блоктары була // Йәмғиәт | новости башинформ.рф\n20:40, 22 октября 2020 Йәмғиәт\nСтәрлетамаҡ инфекция үҙәгендә ҡабул итеү, бала табыу, балалар һәм операция блоктары була Фото: социаль селтәрҙәр\nӘле Стәрлетамаҡтағы яңы инфекция үҙәгенең төҙөлөш майҙанында 123 кеше һәм 47 берәмек техника эшләй. Башҡортостан премьер-министры Андрей Назаров һүҙҙәренсә, артабан уларҙың һаны арттырыла, сөнки декабрь башында медицина учреждениеһы тәүге пациенттарҙы ҡабул итергә тейеш.\n«Бәлки, объектты «йоғошло сирҙәр дауаханаһы» тип әйтергә кәрәкмәйҙер. Ул күпкә ҙурыраҡ – функционалы, йыһазландырыу һәм тышҡы күренеше буйынса донъя кимәлендәге үтә заманса медицина үҙәгенә яҡыныраҡ. Унда республикала йәшәүселәр иң уңайлы шарттарҙа дауалана алыр. Яҙ көнө менән сағыштырғанда, беҙ планканы тағы ла юғарыраҡ күтәрҙек һәм, Зубов ауылындағы инфекция үҙәгенән айырмалы рәүештә, бында ҡабул итеү, бала табыу, балалар һәм операция бүлексәләрен булдырырға хәл иттек», — тине Андрей Назаров.\nРеспублика премьер-министры хәбәр итеүенсә, әле корпустар өсөн ете нигеҙ һалынған, ваҡытлыса электр үткәрелгән. Аҙна аҙағына тиклем беренсе һәм икенсе корпустарҙың металл конструкцияһын йыйыу планлаштырыла.\nТеги: инфекция үҙәге, Стәрлетамаҡ


Менән булдырылған һәм йыл ҡыҙ өсөн никах ғаилә менән телефон менән таныштырҙы. Фото менән булһа теркәлгән - Видеочивать Бразилия - Bate-Papo!\nХалыҡ-ара сервис биреп булмай, шуға күрә төрлө илдәрҙә кеше менән аралашыу мөмкинлеге барБынан тыш, һеҙ был сайта таба алаһығыҙ мөхәббәт үҙе генә түгел, әммә ябай кешеләр менән, һеҙ улар аңламай. Дуҫтары менән аралашты, фотоға һәм алмаштары булғандың барыһын да эшләй, һеҙҙең өсөн күңелле аралашыу булды. Половинка таба алмай күп кенә кешеләр икенсе реаль тормош үҙе, сөнки беренсе осрашыуҙа кешенең незнаковый менән бара алмай. Бразилия менән танышыу мөмкинлеге видео сервис кеше тәүҙә танышып, уның менән бәйләнеш яйға һалынған, дөйөм мәнфәғәттәр таба, осрашыу тураһында килешә һәм тик шул саҡта ғына киләсәк инде. Үҙ-ара симпатия, шулай уҡ социаль селтәрҙе алмаштырырға мөмкинлек биреп, һеҙ үҙегеҙҙең тормошҡа булған һөйөү килтерә ул осраша менән бөтә алмай. Иң мөһиме, кешенең шәхсән һеҙҙең менән осрашырға тура килһә лә, уларҙың һеҙҙе биштән шунда, кире ҡағыу һәм хәүеф аҫтында булды. Һөйөү һеҙҙең үҙегеҙгә ебәрәбеҙ, һәм, әгәр кеше бер-береһенә һөйөү күрһәтеп, уның менән һөйләшә башлай. Н сайтында юллау мөмкинлеге бар премиум-аккаунт. Шул иҫәптән беренсе булып һеҙ эҙләгән каталогына анкеталар высвечиваться. Даими һеҙҙе сайтыбыҙҙа күрергә килеүселәр була, тип, һеҙ ҡыҙыҡһыныу шәхестәр ифрат күп. Был һеҙҙең көндәлек алып барырға мөмкинлеге булған ресурстар тураһында матур иҫтәлектәр һаҡланған функцияларын һәр көн. Әгәр һеҙ нәмәне онотоп, тик үҙ яҙмаһы булған бик асыуы, һәм наслаждайся ваҡытта тормош яңынан терелеп, нисә уҡыусы һөйләм. Һеҙ дуҫтар һеҙ һәйбәт тәьҫораттар менән уртаҡлаша ала, шулай уҡ уларҙың фотоһүрәттәре тураһында аңлатма яҙыу. Был мөмкинлек бирә һезгә һиҙеп, тип, кешеләр, һеҙҙең менән бергә ҡушылып, был һеҙҙе физик яҡтан мөмкин түгел. Яңғыҙ кешеләр өсөн ябай һәм аңлайышлы берекмәһе сервис бөтә донъя буйынса. Йылда ғаилә һәм никах менән ҡыҙ менән таныштырыу өсөн булдырылды.\nҺәм телефон менән фото менән таныштырып барҙы.\nТөрлө сайттар конкурстары даими үтә. Һеҙ уларҙы ҡатнашыусыларҙы ҡабул итә аласаҡ, популяр булып китте, ә шулай уҡ тауыш биреү өсөн генә кешеләр, ул һеҙҙе еңеүсе тип һанай. Бынан тыш, унда төрлө кешеләр топ үтә.\nҺеҙ, бәлки, ала, танылған, компьютер сынаяҡ сәй өсөн ҡайнар ҡулдары менән йорт ҡушыла.\nкеше буласағын һеҙҙең ярҙамға, һеҙҙең яҡынлаштыра торған иң характерлы һыҙаттары. Эҙләү системаһы ашыу критерийҙар бар, тип әйтергә, һайлап алыу мөмкинлеге «үҙ кеше». Настроить әгәр һеҙ етди генә танышып, ә һеҙ эҙләгән кешеләргә ярҙам итергә һайлап алыу, ул, шулай уҡ кәйеф һәм никах мөнәсәбәттәре етди булды. көнөн яңғыҙлыҡта үткәреүселәр теләмәй. Әгәр һеҙ етди мөнәсәбәттәргә әҙер, әммә кешеләр араһында лайыҡлы кешеләр тирә таба алмай.\nӘгәр телисез икән, донъяның төрлө төбәгендәге кеше менән аралашыу.\nМоғайын, был саҡта һеҙҙең өсөн сайт. - планета дуҫлыҡ һәм мөхәббәт, барлыҡ хыялдарыңдың тормошҡа ашырырға ярҙам иткәнһең һин.\nОят миңә беҙҙең өсөн түгел. филиппин ҡыҙы\nĐó là dễ dàng để hiểu cho cô gái với tuổi của Ko Ufa thiếu niên. Trang web hẹn hò mà không có dây\nҡыҙ менән танышып бушлай видео чатта теркәлергә онлайн башҡа ҡыҙҙар менән рулетка смотреть видео танышты йыл видеочивать был танышыу. 18 видеочивать чатта теркәлергә онлайн без рулетка альтернатива видеочить телефон таныштырҙы теркәлгән теркәлгән таныштырҙы.


Афған һуғышы ветерандары музыкаға һөйөүен белдерә\n«Ҡыҙыу нөктә»ләрҙә ҡатнашыусы ветерандар баш ҡаланың 35-се мәктәбендә патриотик концерт ойошторҙо.\nУл Афғанстандан совет ғәскәрҙәре сығарылыуға 25 йыл тулыуға һәм Бөйөк Еңеүҙең 70 йыллығына арналды. Сараны уҙғарыусылар интернациональ бурысын үтәгәндә һәләк булған яугирҙарға таҡтаташ асыу ниәте менән яна. Афған һуғышында ғына Башҡортостандан 10 мең самаһы кеше ҡатнашҡан. Беҙҙең ил унда 15 меңдән ашыу һалдат һәм офицерын юғалтҡан.


Серле сәскәләр донъяһы\n2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Электрон вариантҡа яҙылыу—354 һум, йыллыҡ—606 һум. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. *\nБынан 14 йыл элек, тап 8 Март байрамы алдынан шәхси эшҡыуар Дилә Хөсәйенова Сибайҙа «Идиллия» сәскәләр магазины асып ебәргәйне. Шуны билдәләп үтергә кәрәк, был ҡалала тере сәскәләр менән һатыу итеүсе иң тәүге махсус магазиндарҙың береһе.\n«Идиллия»—ысын мәғәнәһендә гөл-сәскәләр иле. Бында йыл әйләнәһенә хуш еҫле сәскәләр, йорт гөлдәре һатып алырға була. Уларҙың ниндәй генә төрҙәре юҡ… Ә сәскәләрҙе кем яратмай икән? Сағыу төҫтәр менән күҙҙе ҡамаштырған гөлләмәләр бәйләмен бәләкәй балаларҙан алып оло йәштәге инәй-олатайҙарға тиклем үҙ итә. Сәскәләр һайлауҙа һеҙгә һәр ваҡыт мөләйем йөҙлө, иғтибарлы һәм яғымлы һатыусылар ярҙамға килер.\nМагазиндың иртәнге сәғәт 8-ҙән киске 10-ға тиклем, ялһыҙ эшләүе бигерәк тә уңайлы. Тыуған көнгә, юбилейға йәки туйға махсус рәүештә гөлләмәләр әҙерләтеп алырға була. Йыш ҡына бында төрлө акциялар үткәрелә. Уның барышында сәскәләрҙе—10, ә ҡайһы бер йорт гөлдәрен 30 процентҡа тиклем ташламалар менән һатып алырға була. Әлеге мәлдә йорт гөлөн һатып алыусыға бушлай ашлама бирелә.\nFөмүмән, «Идиллия»ла сәскәләргә хаҡтар ҡиммәт түгел: ҡәнәферҙәр—55, раузалар 60-120, хризантемалар 95-120 һум тора.\nСәскәләр бүлегендә шулай уҡ төрлө ҙурлыҡтағы гөл һауыттары, ашламалар, орлоҡтар һатыла. Әле сәскә һәм йәшелсә орлоҡтарын бик түбән хаҡҡа, йәғни 5-10 һумға ғына алырға була.\nҮҙегеҙгә һәм яҡындарығыҙға яҡшы кәйеф бүләк итергә уйлаһағыҙ, «Идиллия»ға юлланығыҙ.\nМиңниса Янышева менән\nЕвгения Зимоновалар гөл-\nсәскәләр серен яҡшы белә.


Башҡортостанда Рәсәй Президентының майҙағы указдарын үтәү 100 процент менән тиерлек бара // Сәйәсәт | новости башинформ.рф\nБашҡортостанда Рәсәй Президентының майҙағы указдарын үтәү 100 процент менән тиерлек бара\n16:50, 24 апреля 2014 Сәйәсәт\n— Башҡортостан – Рәсәй Президентының майҙағы указдарын үтәү 100 процент менән тиерлек барған күп булмаған төбәктәрҙең береһе. Эш хаҡы указдар менән билдәләнгән һәм унан саҡ юғары темптар менән бара, балалар баҡсалары, мәктәптәр төҙөйбөҙ, — тине Башҡортостан Президенты, Волга буйы һәм Урал федераль округтарына ингән, Рәсәй Федерацияһы субъекттарының һайлау комиссиялары рәйестәре менән семинар-кәңәшмәлә сығыш яһап. — Былар барыһы ла демографик күрһәткестәрҙә ыңғай сағылыш таба. Республикала 60 меңләп бала тыуҙы.\nРөстәм Хәмитов ике көнлөк форумдың ҡатнашыусыларын республиканың ижтимағи-сәйәси иҡтисади хәле менән таныштырҙы.\n— Яҡшы эшләйбеҙ, тип көрсөк күренештәре беҙгә лә килеп етте. 2014 йылдың беренсе кварталын бер ярым процентҡа кәмеү менән эшләнек, әммә икенсе-өсөнсө кварталдарҙа ҡаплаясаҡбыҙ.\n— Торлаҡты сафҡа индереү буйынса яҡшы эшләнек. 2013 йылда Волга буйы федераль округында беренсе урынды биләнек. 2,5 миллион квадрат метр самаһы торлаҡ индерҙек, — тине республика башлығы.\nУҙған йылда инвестиция ресурстарының күләме, 270 миллиард һумға тиерлек етеп, һигеҙ процентҡа артты.\nРөстәм Хәмитов, киләһе йылда Өфөлә эре халыҡ-ара ШОС һәм БРИКС саммиттары уҙғарыласаҡ, тип һөйләне.\nТеги: рәсәй президентының майҙағы указдары


Үҙең үткәрһәң – ҡыҙыҡлы\nҮткəн шəмбе, 7 июлдə, Ялсыҡай ауылы халҡы тыуған ауылдарының 140 йыллыҡ юбилейен билдəлəне. «Тамырҙарым һиңə тоташҡан» тип аталыусы был мəҙəни сара халыҡтың һорауы буйынса ауыл мəҙəниəт йортонда түгел, ə йəмле тəбиғəт ҡосағында – убалы-далалы ерҙəрҙəн ағыусы Шайтан йылғаһы буйында үткəрелде. Иртәнән алып байрам урынында йән- лелек. Бер-бер артлы еңел машиналар килеп туҡтап, тигеҙ сафтарға теҙелә. Беҙ ҙә шулай эшләнек. Машина ишеген асып ергә аяҡ баҫыу менән терт итеп ҡалдым: аяҡ аҫты тулы ҡыҙарып бешеп килеүсе ер еләге. Шайтан буйы еләклеге икән был.\nЯңыраҡ ҡына төҙөп ҡуйылған байрам сәхнәһе янында йәштәр концерт сығыштарына әҙерләнә. «Ауылыбыҙҙың күренекле шәхестәре», «Ауылым биҙәктәре» тигән күргәҙмә стендтары янында йыйылыусылар йылы хәтирәләре менән бүлешә. Хаҡлы ялдағы уҡытыусы Фәрзәнә Әбсәләмова ойошторған халыҡ биҙәүестәре күргәҙмәһендә гүзәл заттарыбыҙ төрлө биҙәүестәрҙе кейеп, тағып фотоға төшә, Фәрзәнә апайҙан уны нисек эшләү серҙәрен һораша. Сараға, ауыл халҡы менән бер рәттән, ситтә йәшәүсе ялсыҡайҙар ҙа, ҡунаҡтар ҙа – барлығы 200-гә яҡын кеше килгәйне. Төрлө сбәптәр арҡаһында ҡайта алмаусылар ҙа бар. Стәрлетамаҡтан тыуған ауылына байрамға тип ҡайтып төшкән Рәсәй Федерацияһы тәбиғәт ресурстары министрлығының Рәсәй ер аҫты разведкаһы отличнигы Вәлиәхмәт Шәйәхмәт улы Вахитов:\n– Ялсыҡайҙар ауылдың 140 йыллығын байрам итәсәк, тигән хәбәрҙе ишетеү менән, ҡыуана-ҡыуана юлға сыҡтым. Ә бына Рәсәй Федерацияһы Советы хакимиәте аппаратында эшләүсе нәҫелдәшем, мырҙам Марсель Рәсим улы Вахитов ҡайта алмауына үкенес белдерҙе, яҡташтарына ҡотлау һүҙҙәрен еткерергә ҡушты, – тине.\nБайрамға Өфөнән, алыҫ ерҙе яҡын итеп, шағирәбеҙ Миңлегөл Хисамованың да ҡайтып төшөүе үҙе бер оло шатлыҡ булды. Таймаҫ ауыл хакимиәте башлығы Ильяс Искәндәр улы Юлдыбаев байрамды асып, һүҙҙе Көйөргәҙе районы Хакимиәтенән килгән ҡунаҡҡа бирҙе. Хакимиәттең финанстар бүлеге мөдире Айрат Венер улы Зөбәйеров ялсыҡайҙарҙы байрамдары менән ҡотлап, сараға йыйынып та башҡа эштәр сығып тороуы арҡаһында уға килә алмаған район Хакимиәте башлығы Әхәт Йәүҙәт улы Ҡотлоәхмәтовтың Ҡотлау хатын уҡып ишеттерҙе һәм район Хакимиәте исеменән 50 мең һум аҡса бүләк итте. Ялсыҡай ауыл клубы янында эшләп килеүсе «Өмөт» ансамбленең һәүәҫкәр артистары Шамил Аҡсурин, Илһам Ҡотлогилдин, Владик Исаков тыуған ауылдарының нисек барлыҡҡа килеү тарихын сәхнәләштереп күрһәтте. Унан аңлашылыуынса, хәҙерге Ырымбур өлкәһе Шарлыҡ районы Ялсыҡай ауылындағы Бөрйән ҡәбиләһе башҡорттары- ның бер өлөшө 1878 йылдан башлап яңы урынға – Һөлөклө йылғаһының Үләкән һаҙы тамағына күсеп ултыра башлай һәм шул уҡ исемдәге ауылға нигеҙ һала. 140 йыллыҡ тарихында был ауыл исем-аттары барлыҡ республикабыҙға билдәле шәхестәр үҫтерҙе. Улар араһынан III дәрәжә Дан ордены кавалеры Хөрмәт Хөсәйеновтың, Социалистик Хеҙмәт Геройы Шәүәли Вахитовтың, башҡорт шағирәләре Зөһрә Ҡотлогилдина менән Миңлегөл Хисамованың, журналист Фәһимә Мәзитованың исемдәре милләттәштәребеҙгә яҡшы таныш. Байрам сараһын артабан Ялсыҡай, Таймаҫ ауыл мәҙәниәт йорттарының үҙешмәкәр артистары сығыштары дауам итте. Бында йыр ҙа, ҡурай моңо ла яңғыраны, йәштәр төрлө бейеүҙәре менән дә сәхнәне биҙәне. – Беҙ был сара концертын тик үҙебеҙҙең урындағы таланттар көсө менән генә үткәрергә булдыҡ. Был кемдең нимәгә оҫта, маһир, талантлы икәнен ауылдаштар белһен, бер-береһен ихтирам, хөрмәт итһен, бер-береһенең һәләттәрен баһалай белһен тигән изге теләктән сығып эшләнде. Ғөмүмән, был байрамды ойоштороу фиҙаҡәрлеге менән ялсыҡайҙар үҙҙәре башлап сыҡты, үҙҙәре аҡса йыйҙы. Үткәреү ваҡытын һәм урынын да үҙҙәре билдәләне. Ауыл хакимиәтенән әҙерҙе көтөп ул- тырманылар. Үҙ көсөң менән үткәргән сара ҡыҙыҡ та, матур ҙа, иҫтәлекле лә була бит ул. Сауҙа нөктәләрендә лә үҙебеҙҙең эшҡыуарҙар һатыу итә. Ситтән саҡырманыҡ, – ти Таймаҫ ауыл хакимиәте башлығы Ильяс Искәндәр улы. Ысынлап та, был йәһәттән күптәрҙе маҡтап телгә алып китергә була. Шәүәли Мөхәмәт улы Вахитов былау бешереү өсөн һарыҡ, шуға өҫтәп тағы 1000 һум аҡса биргән. Рәфис Хөсәйенов та, Шәүәли ағайҙың һәйбәт өлгөһөнә эйәреп, байрам үткәреүгә бер һарыҡ бүлгән. «Афарин!» – тип ауыҙ тултырып әйтәбеҙ уларға. Шулай уҡ байрамды үткәреү өсөн Ғәзим Абдуллин, Рәмилә Вәлитова, Гүзәл Ғилманова – 2000, Әнүәр Хөсәйенов менән Сания Баянова 1000-шәр һум аҡса бүлгән. Гөлнур Амангилдина, Земфира Әбделмәнова, Фәрғәт Вәлидов, Рәкит Ҡотлогилдин, Фәнзиә Насирова, Илһам Ҡотлогилдин, Өлфәт Сарбаев, Әхтәм Мәзитов һ.б. ҡулдарынан килгәнсә финанс менән ярҙам иткән. Сәхнә эшләү өсөн Зөфәр Йыһаншин менән Руслан Ҡотломбәтов таҡта биргән. Был ялсыҡайҙарҙың берҙәм- леге хаҡында һөйләй. Ауыл аҡһаҡалы Фәрит Вәлитовҡа, ауыл ағинәйәҙәре Ғәлиә Мырҙағолова, Фәүзиә Хөсәйенова, Маһира Сарбаева, Ғәшиә Хөсәйенова, Ғәтиә Йыһаншина, Хөмәйрә Аҡсури- наларға бүләктәр тапшырылыуы, шуға асыҡ миҫал. Йәшлек мөхәббәттәрен ғүмер буйы һаҡлап, өлгөлө донъя төҙөп, балалар үҫтереп, инде хәҙер олатай-өләсәйҙәр булып ейән-ейәнсәрҙәренең ихтирамын тойоп 50, 55 йыл бергә бәхетле йәшәгән Хөрмәт менән Разия Байғужиндарҙы, Юрис менән Нәсимә Мөрсәлимовтарҙы, Рәкит менән Гөлсирә Ҡотлогилдиндарҙы ҡотлап, бүләктәр тапшырылды. 50 йыл бергә тиң ғүмер иткән Тәлғәт менән Зифа Әлибаевтарҙы ла ҡотларға тип йыйынғайны ялсыҡайҙар. Тик байрам алдынан ғына Тәлғәт ағайҙы һуңғы юлға оҙатырға тура килде. Ялсыҡайҙар барыбер ҙә, Зифа апайҙы сәхнәгә саҡырып сығарып, ҡотланы һәм иҫтәлекле бүләк тапшырҙы. Һәм дөрөҫ тә эшләнеләр. Ялсыҡайҙа тормош дауам итә. Оло бы- уын вәкилдәренең ғаилә традициялары йәш ғаиләләргә күсә. Был ауылда 5 бала тәрбиәләп, «Әсәлек даны» миҙалына лайыҡ булыусы ғаиләләр ҙә етерлек. Өряңынан башлап өй төҙөргә батырсылыҡ иткән ялсыҡайҙарға һоҡланмау мөмкин түгел. Буш торған өйҙәрҙе лә ремонтлап бына тигән итеп яңыртыусылар бар. Байрамдың төп өлөшөнән һуң төрлө спорт һәм халыҡ уйындары ярышы үтте. Бында ла әүҙемлек күрһәтте байрамда ҡатнашыусылар. Күнәкләп һыу ташыу ярышына ҡатын-ҡыҙҙарыбыҙ ыңғайына ир-аттарыбыҙҙың да ҡушылып китеүен халыҡ бик тә мауығып күҙәтте. Байрам аҙағында һәр кем үҙе әҙерләп алып килгән һый-ниғмәттәр менән күңел асты, бер-береһен һыйлашты, оло ҡаҙанда Рәмилә Вәлидова, Хәлиҙә Хөсәйе- нова, Гүзәлиә Бикбулатова бешергән былауҙан ауыҙ итте. Байрамды шундай матур итеп ойошторғандары, ялсыҡай- ҙарҙы бер-береһе менән осраштырғандары өсөн ауылдаштары Хәлимә Аҡсурина менән Мәҙинә Ҡунаҡҡоловаға, сараны күркәм итеп алып барған Алһыу Аҡсурина менән Регина Мостафинаға ҙур рәхмәт әйтте.


Башҡортостанда ике көн хәмер һатыу тыйыла\n13 Май , 15:17\nБашҡортостанда Һуңғы ҡыңғырау байрамына арналған сараларҙы уҙғарғанда алкоголь продукцияһын ваҡлап һатыу тыйыла. Был турала Башҡортостан Сауҙа һәм хеҙмәттәр министрлығының матбуғат хеҙмәте хәбәр итте.\nБыйыл Һуңғы ҡыңғырау туғыҙынсы кластарға — 18 майҙа, ә ун беренселәргә 25 майҙа яңғырай.\n«Башҡортостан Республикаһының 2007 йылдың 1 мартындағы 414-се законының 6.2 статьяһына ярашлы, магазиндарҙа хәмер һатыу тыйыла. Был дөйөм туҡланыу предприятиеларына ҡағылмай», — тип белдерҙеләр ведомствоның матбуғат хеҙмәтендә.


Материалы за Октябрь 2014 года » "Урал" гәзите\n29-10-2014, 12:37 / Сәйәсәт\nЙырып сыҡҡыһыҙ мәсьәлә\nМуниципаль район хакимиәтендә “Рәсәй Юристар ассоциацияһы”ның Башҡортостан Советы бүлексәһе ултырышы үтте. Уның эшендә Дәүләт Думаһының Граждандар, енәйәт, арбитраж һәм процессуаль закондар сығарыу комитеты рәйесе, “Рәсәй юристары ассоциацияһы” Бѳтә Рәсәй йәмәғәт ойошмаһы рәйесе Павел Крашенинников, “Рәсәй юристары ассоциацияһы”ның Башҡортостан бүлексәһе Попечителдәр Советы рәйесе, “Эшлекле Рәсәй” Бѳтә Рәсәй йәмәғәт ойошмаһы рәйестәше Андрей Назаров, муниципаль район-ҡала хакимиәте башлыҡтары һәм башҡа рәсми вәкилдәр ҡатнашты....\n29-10-2014, 11:24 / Замандаш\nРәсәй ДОСААФ-ы лайыҡлы шоферҙар әҙерләй\n26 октябрь - Автомобиль транспорты хеҙмәткәрҙәре кѳнѳ. Шул уңайҙан Белорет районы һәм ҡалаһының водителдәр әҙерләгән Рәсәй ДОСААФ-ының Белорет автомобиль мәктәбе начальнигы Зәбир Шакир улы ӘХИБЗЯНОВ менән әңгәмә ҡорҙоҡ....\n29-10-2014, 10:28 / Яңылыҡтар\nАяуһыҙ ҙа булған ул йылдар\nӘле генә күк йөҙө ап-аяҙ ине. Ҡайһы арала Рәз артынан болоттар килеп сыҡҡан. - Атый, ҡарале, Рәз эшләпә кейеп алған. - Миңә ҡыҙыҡ. Бесән ҡайғыһымы ни. Тырмамды бакуйға ырғыттым да, болоттарҙы күҙәтә башланым. - Ямғыр яуып ебәрмәһә ярар ине лә, - ти атайым. Ул арала һәнәген тотоп, әсәйем килеп етте. - Уттай ҡыҙыу мәлдә нимә ҡарап тораһығыҙ ул, ана, ҡарағыҙ, болоттары ла килә һалып сыҡты. Әллә ошо Рәз ташына оялағандар ул. - Әсәйем һәнәге менән күккә ҡарап һелтәнеп: - Китегеҙ, ана, Һәсирәләр яғына ағығыҙ, бында яумағыҙ! Китегеҙ, китегеҙ, гурыттың ташын йыуығыҙ! - Ул, әйтерһең, шулайтып һауанан...\n27-10-2014, 13:38 / Мәҙәниәт\nБалалар баҡсаһында - Республика айлығы\nҠаланың 30-сы балалар баҡсаһының «Ручеёк» тѳркѳмѳндә Республикабыҙға арналған айлыҡ уҙғарылды....\n27-10-2014, 13:24 / Мәҙәниәт\nЮбилей дуҫтарын йыйҙы\nЙәш натуралистар станцияһы 25 йыллыҡ юбилей айҡанлы, ҙур байрам сараһы уҙғарҙы....\n27-10-2014, 12:00 / Яҙмыштар\nТерһәкте тешләп булмай...\nБеҙ Әнисә менән һабаҡташ. Мин күрше ауылдан, улар ауылы мәктәбен тамамланым. Ул саҡта ауылдан килгәндәр интернатта йәшәне. Әнисә класта комсорг. Бик етди, талапсан. Үҙе яҡшы уҡый. Уҡытыусылар ҙа: "Ана, Әнисәнән үрнәк алығыҙ. Уға эйәрергә тырышығыҙ. Ул башлы ҡыҙ!" - тип әйтә торғайны. Ҡыҙ миңә генә түгел, хатта X класс егеттәренә лә оҡшай. Күҙҙәре гел Әнисәне күҙәтә кеүек. Оҡшатмаҫлыҡ та түгел шул, яңы тыуған һарыҡ бәрәсе кеүек бѳҙрә һарғылт сәсле, ап-аҡ йѳҙлѳ, ҙур йәшкелт күҙле берәү генә ине......\n27-10-2014, 11:43 / Яҙмыштар\nАфзалды ауылда иң уҫал, иң холоҡһоҙ кеше итеп беләләр. Ул эстеме, осраған бер кешегә бәйләнеп, хәлен ала. Шуға ла ауыл халҡы уның ғаиләһен, меҫкен ҡатыны Фатимаға түҙемлек бирһен инде, тип йәлләп ҡарай. Өлкән ҡыҙҙарына 12 йәш тулыр-тулмаҫтан, ҡатыны ауырып донъя ҡуя. Береһенән-береһе бәләкәй өс бала эскесе атай ҡулында тороп ҡала. Күрше-тирәләре ҡатынының үлемен Афзалдан күрә, көнө-төнө эскән, һаман да өйѳндә ғауғалаған иргә ҡарап, балалары өсөн борсола улар. Ҡыҙына 16 йәш тулған көндө, ғаиләгә көтөлмәгән бәлә килә......\n27-10-2014, 09:05 / Ауыл тормошо\nИт тураусы Хажмѳхәмәт\nЙәрминкәгә ит һатырға килгәндәрҙең уң ҡулы ул Хажмѳхәмәт Минниәхмәт улы Ҡотлоев, сѳнки бѳтәһе лә итте унан туратып ала. Ул бер кемдең дә һорауын кире ҡаҡмай, оҫта ҡулдары менән итте, һатып алыусыны ымһындырырлыҡ итеп, турап бирә....\n27-10-2014, 08:49 / Үрнәк\nѲс ҡыҙ бала тыуҙы\nҠалала йәшәгән Елена Петровна менән Руслан Рәниф улы ЯҠУПОВТАР ғаиләһе ошо кѳндәрҙә ҙур ҡыуаныс кисерҙе - ѳс игеҙәк ҡыҙҙары тыуҙы....\n22-10-2014, 16:41 / Ауыл тормошо\nЯңыраҡ Сермән ауыл хакимиәте башлығы Айытбай Зәбир улы Әйүпов редакцияға шылтыратып, Сермән ауылын һыу менән тәьмин итеү буйынса бер планының осона сығыуы тураһындағы ҡыуанысы менән уртаҡлашты. Хәл торошо менән яҡындан танышыу ниәтендә Сермәнгә юлландыҡ. Зәбир улы кабинетында ине....


Сурай сөгөлдөрсөләре “Холмер” комбайнынан бик ҡәнәғәт\n16 Сентябрь 2019, 16:31\nБөтә республикалағы кеүек, районда ла шәкәр сөгөлдөрө сығарыу тулы ҡеүәтенә бара\nӘбейҙәр сыуағының йылы, ҡояшлы көндәрен Әлшәй аграрсылары тулыһынса файҙаланып ҡалырға тырыша. Иген культуралары бөтә майҙандарҙың 90 процентында йыйып алынһа, 78 мең тоннанан ашыу ашлыҡ һуҡтырылды. Ужым культураларын сәсеү ҙә тамамланыуға яҡынлаша. Киләһе йыл уңышына 13138 гектар – планлаштырылған майҙандың 82 проценты сәселде. Туңға һөрөү ҙә йылдам бара, 43 процент майҙанды эшкәртәһе ҡалған. Аҙна аҙағында районда көнбағыш урағына төштөләр.\nӘгәр игенселәр һуңғы гектарҙарҙың уңышын йыйып алһалар, сөгөлдөрсөләрҙең бар мәшәҡәттәре алда әле. Бөгөн 5567 гектар плантациянан 1200 гектар (22 процент) шәкәр сөгөлдөрө сығарылған. Районда тәүгеләрҙән булып “татлы” ураҡҡа “Красный Клин” йәмғиәтендә төштөләр. Шәкәр сөгөлдөрө сәсеүлектәренең күп өлөшө, ә ул 4 меңдән ашыу гектар, ошо хужалыҡта үҫтерелгән.\n- Был миҙгелдә беҙ шәкәр сөгөлдөрөн 4300 гектарҙан ашыу сәстек. Ҡыҙғанысҡа ҡаршы, һауа торошо аграрсыларҙың пландарына йыш ҡына төҙәтмәләр индерә. Июнь башында сәсеүлектәрҙең бер өлөшө ҡом буранынан һәләк булды, - ти “Красный Клин” агрофирмаһы генераль директоры Алексей Рябов.\n- Бөгөн татлы тамырҙы һигеҙ комбайн (дүртеһе үҙебеҙҙеке, дүртеһе ситтән) ала. Сөгөлдөрҙөң уңышы яҡшы, гектарынан уртаса 250-300 центнер тәшкил итә. Татлы тамырҙың бер өлөшө баҫыуҙа өйөмдәргә һалына, ҡалғанын шәкәр заводының ҡабул итеү пунктына ташыйбыҙ.\nТатлы культура урағы барған баҫыу ҡырмыҫҡа иләүен хәтерләтә. Ҡеүәтле комбайндар, ресторандағы оҫта ашнаҡсы кеүек һабаҡты етеҙ генә киҫеп, татлы тамырҙы тартып сығара. Өйөмдәр эргәһендә тейәгес эшләй. Сираттағы “татлы” йөк артынан саң туҙҙырып, ҡыҙғылт-һары “КамАЗ”дар килә, шулай уҡ ауыр “һулап”, тейәлгән автомобилдәр асфальт юлға сыға. Төрлө хеҙмәттәр ҙә баҫыуҙа дежурҙа тора.\n“Агро МТС” йәмғиәте механизаторы Альфред Муллағәлиев та унынсы миҙгел “татлы” ураҡтың уртаһында “ҡайнай”. Ул ҡустыһы Айнур менән алмашлап “Холмер” комбайнында эшләй. Сурай сөгөлдөрсөләре был техниканан бик ҡәнәғәт.\n- Бындай агрегатта эшләүе - үҙе бер ҡыуаныс, - тип ихлас йылмая, Альфред Салауат улы.


Онкология ауырыуҙары «Йоматау» шифаханаһында медицина реабилитацияһы үтеүе мөмкин - Bash.News\nОнкология ауырыуҙары «Йоматау» шифаханаһында медицина реабилитацияһы үтеүе мөмкин\nОнкология ауырыуҙары «Йоматау» шифаханаһында медицина реабилитацияһы үтеүе мөмкин https://bash.news/news/108253_onkologiya_auyryuary_jomatau_shifaxanaynda_medicina_reabilitaciyay_tee_mmkin\n23 окт 2019, 21:47\nБыл турала бөгөн шифахана базаһында үткән Сәләмәтлек сәғәтендә белдерелде. Кәңәшмәлә табиптарға ҡытлыҡ булған төпкөл райондарға эшкә барған белгестәргә өҫтәмә матди дәртләндереү саралары хаҡында ла һүҙ барҙы. Был тәҡдимде Республика башлығы индерҙе. Ә бына табиптар булып та, хеҙмәтләндереү сифаты түбән Салауат ҡалаһына яуап тоторға тура киләсәк. Сәләмәтлек сәғәтендә һәм Өфө районы буйлап эш сәфәрендә күтәрелгән проблемалар хаҡында БСТ каналы хәбәрсеһе Рәмзиә Кәримова репортажы.\n«Йоматау» шифаханаһы дауалауҙа традицион алымдарҙы ла, заман технологияларын да ҡуллана. Быйыл учреждение яман шешкә дусар булғандар өсөн медицина реабилитацияһы ла ойоштора башлаған.\nРадий Хәбиров Йоматау тәжрибәһен хупланы, реабилитация сәләмәтлекте нығытыу йәһәтенән бик мөһим. Республика башлығы шифаханала заманса шарттар тыуҙырыу бурысын да ҡуйҙы.\nМедицина реабилитацияһы, заманса шарттар тыуҙырыу сәләмәтлек сәғәтендә лә тикшерелде. Әммә уңайлыҡтар булып та хеҙмәтләндереү сифаты түбән төбәктәр бар. Мәҫәлән, Салауат ҡалаһы, пациенттар белгестәргә эләгеү өсөн таңғы биштән сират алырға мәжбүр. Халыҡ был турала «Инцидент» системаһына ла яҙған.\nТабиптар тәьминәте буйынса эш бара, әммә белгестәргә ихтыяж әле булһа ла ҙур. Бигерәк тә башҡаланан алыҫта, ситтә ятҡан район дауаханаларында. Радий Хәбиров табиптарға ҡытлыҡ кисергә төпкөл райондар өсөн өҫтәмә матди дәртләндереү сараларын ҡарарға ҡушты. Ә эш башлаған аҡ халатлыларға кәңәшмәлә сертификат тапшырылды. Аҡсалата премия онкологик сирҙәрҙе иртә асыҡлаған табиптарға ла бирелде.\nӨфө районындағы тағы бер объект социаль өлкәгә бәйле. Бында мәктәп һәм балалар баҡсаһын ҡайнар аш менән тәьмин итеү буйынса пилот проекты тормошҡа ашырыла. Бина табылған, әммә уны йылы гараждар категорияһынан ярымыфабрикаттар цехына күсереү мотлаҡ. Шулай уҡ газ селтәрҙәренә тоташтырыу, етештерелгән продукцияға сертификат алыу талап ителә. Радий Хәбиров проблемаларҙы хәл итеүҙә булышлыҡ күрһәтеләсәк тине, комбинат декабрь уртаһына эш башларға тейеш.\nМәктәптәрҙә туҡландырыу ғына түгел, йыһазландырыу мәсьәләһе күтәрелә. Республика етәксеһе мәғариф учреждениеларында йыһаздарҙы яңыртыу бурысын ҡуйҙы. Мебелдең урындағы предприятиелар тарафынан етештерелеүе һәм сифатлы булыуы төп шарт. «Өфөмебель» компанияһы белгестәре фекеренсә, балалар өсөн мебель эшләүҙең ҡатмарлығы юҡ.\n«Өфөмебель» предприятиеһы әле яҡынса ике мең төрлө продукция сығара, цехтар заманса ҡоролмалар менән йыһазландырылған, әммә улар тулы ҡеүәткә файҙаланылмай. Ә мөмкинлектәр етерлек.\nЗатон йылылыҡ-энергетика үҙәге Өфө районындағы ҡеүәтле предприятиеларҙың береһе. Станция 440 мегаватт электр энергияһы һәм сәғәтенә 290 гикакалорий йылылыҡ бүлеп сығарыуға иҫәпләнгән. Йәғни, йылылыҡ менән 3 миллион квадрат метрға тиклем торлаҡты тәьмин итергә мөмкин. Тап ошо станция Ағиҙел аръяғында торлаҡ төҙөлөшөн үҫтереү мөмкинлеге лә асҡан.\nБСТ Y.Metrika: 229\nРадий Хәбиров Рәсәй губернаторҙары Милли рейтингының тәүге төркөмөнә ингән


Өфө лимонарийына тәбиғәт ҡурсаулығы исеме бирергә йыйыналар | ГТРК «Башкортостан» — Новости Уфы и РБ\n24 июня 2015 — 19:55\nБыл статус лимонарийға үҙ хоҡуҡтарын һаҡлау мөмкинлеген бирәсәк. Әйтергә кәрәк, унда Башҡортостан тәбиғәтенә хас булмаған төрлө экзотик емештәр, сәскә-декоратив культуралар, “Ҡыҙыл китап”ҡа индерелгән үҫемлектәр ҙә бар. Мөғжизәле тәбиғәт мөйөшө үҙенсәлектәре менән беҙҙең хәбәрсе Рәлиә Сәхипгәрәева ла танышты.Өфө лимонарийы белгестәре яңы өлгөргән экзотик емештәрҙе йыя. Был япон кәрлә бананының һирәк осраусы төрөн бер нисә йыл элек лимонарийға бүләк иткәндәр. Экзотик үҫемлек ҡыуаҡты хәтерләтә, әммә белгестәр уны үлән тип йөрөтә. Банандан башҡа лимонарийҙа 500 төрлө экзотик үҫемлек бар: инжир, гранат, ананас, мушмула һәм башҡа емештәр. Лимон ағастары ғына мең төптән ашыу. “Юбилей” һәм “Ташкент” сорттарын күпләп үҫтерәләр. Өфө лимонарийы Рәсәйҙә иң ҙур лимон плантацияһы иҫәпләнә. Йыл һайын ул 20 тоннанан ашыу мул уңыш бирә. Бигерәк тә, лимонарий хеҙмәткәрҙәре уйлап сығарған яңы сорттар ҙурлығы менән айырылып тора. Мәҫәлән, “Салауат” лимонының ауырлығы 2 кг-ға тиклем барып етә. Лимонарийҙың «Ләйсән», «Салауат», «Урман» лимондары, «Уралтау» һәм «Зилә» тигән цитрон сорттары Рәсәй Дәүләт сорт комиссияһында теркәлгән. Әлиә Вәлишина яңы ғына өлгөргән һутлы папайя емешен ҡырҡа. Орлоҡтарын түкмәй-сәсмәй йыйып баралар, сөнки уларҙы ултыртып, 2-3 ай эсендә яңы үҫенте алырға мөмкин. Яңы ҡырҡылған экзотик емеште экскурсияға килгән балалар ҙа ҙур ҡыҙыҡһыныу менән тәмләп ҡарай. Быйыл теплицала өр-яңы үҫентеләр ҙә барлыҡҡа килгән. Ҡытайҙан ҡайтҡан яңы сорт лимондарын Санкт-Петербургтағы ботаника баҡсаһы хеҙмәткәрҙәре бүләк иткән. Яңы үҫентеләр бер-ике йылдан уңыш бирер, ерегеп китһәләр, уларҙы күпләп үҫтерергә өмөтләнә лимонарий белгестәре. Әле питомникта ғалимдар һәм биологтар әүҙем тикшереү эштәре алып бара, сөнки Өфө урман хужалығы техникумы ҡарамағындағы уҡыу-тәжрибә хужалығы яңы статус алырға әҙерләнә. Лимонарий биләмәһе янында төҙөлөш эштәре бара. Ҡала уртаһында тороп ҡалған “йәшел утрауҙың” тирә-яғын яңы биналар ҡамап алған. Был ғәжәйеп урындың ҡурсаулыҡ статусын алыу уны һаҡлау, яҡлау мөмкинлеген бирер, киләсәктә республикабыҙҙың йөҙөк ҡашы булған тәбиғәт ҡомартҡыһына әйләнер, тип ышана, лимонарий хеҙмәткәрҙәре..


Последние публикации на сайте » Страница 1288 » "Йәшлек" гәзите\nГазета "Йәшлек" » Последние публикации на сайте » Страница 1288\nРубрикалар // 11-12-2010, 13:27\nҡыҙҙың ҡорбаны кәрәк булғанмы?\nНовости / Һаулыҡ һаҡлау // 11-12-2010, 13:00\n2007 йылда кеше хоҡуҡтарын яҡлаусы «Сопротивление» хәрәкәте һәм НТВ телекомпанияһы, енәйәтселеккә ҡаршы тороп, үҙ һаулығы һәм хатта ғүмере иҫәбенә башҡаларҙың именлеген һаҡлап һәм яҡлап алып ҡалғандарға «Выбор» тигән премияһын булдырҙы. Был юғары награданы быйыл 13 декабрҙә Рәсәйҙә дүртенсе тапҡыр тапшырасаҡтар. Быйылғы 14 лауреат араһында башҡортостандар ҙа бар.\nБыл тарих — үҙе бер ғорурлыҡ\nРубрикалар / Хәтер // 11-12-2010, 12:58\nТемәс ауылы республикабыҙҙың тарихи һәм мәҙәни усағы булараҡ бик күптәрҙе ҡыҙыҡһындыра. 2001 йылдың июнь айы ауыл халҡы өсөн бигерәк тә шатлыҡлы булды. Бында иң мөһим тарихи ваҡиға – бөйөк Зәки Вәлидигә һәйкәл асыу тантанаһы үтте. Сыуалышлы ауыр замандарҙа «башҡортом» тип янған Вәлиди халыҡты хәҙер үҙе ҡасандыр мөһим ҡарарҙар ҡабул иткән бина ҡаршыһында сәләмләй. Нисәмә йыл дауамында арҙаҡлы шәхесебеҙҙең исемен телгә алыуҙы тыйып килделәр, уға ҡара мөһөр таҡтылар. Уның шулай беҙгә әйләнеп ҡайтыуы, исемен мәңгеләштереү – милләтебеҙ өсөн оло бүләк. Бюстың скульпторы Хәйҙәр Ғариповҡа был изге эш менән ике йылдан ашыу ваҡыт шөғөлләнергә тура килә. Әйтергә кәрәк, автор арҙаҡлы шәхесебеҙҙең тулы образын асып биреүгә өлгәшкән....\nРубрикалар / Хәтер // 11-12-2010, 12:57\nЯза шартлы ғына\nРубрикалар // 11-12-2010, 12:56\nШундай хәлдәр ҙә була – күмәкләп көсләү статьяһы буйынса хөкөм ителгәндәр ҙа шартлы рәүештә генә иркенән мәхрүм ителә. Быйыл йәй 20 һәм 24 йәшлек ике иҫерек егет Өфө районында йәшәүсе бер ҡыҙҙы көсләгән. Булгаков ҡасабаһындағы туҡталыш эргәһендә был ике егет ҡорбанын көсләп кенә ҡалмаған, ныҡ итеп туҡмаған да.\nҠыҙының бәләгә тарыуын ишеткән атай кеше ҡайғыһынан йөрәк өйәнәге арҡаһында яҡты донъя менән хушлашҡан. Етмәһә, туҡмалған йәш ҡатын йөклө лә булған, табиптар тыуып та өлгөрмәгән сабыйҙың ғүмерен һаҡлап ҡала алмаған.\nРубрикалар // 11-12-2010, 12:55\nМахсус бит // 11-12-2010, 12:53\nИлебеҙҙә уйын залдарының эшмәкәрлеге былтыр уҡ ҡәтғи тыйылғайны-тыйылыуын. Әлбиттә, халыҡ, шулай уҡ йәнһеҙ «бер ҡуллы бандиттар» ҙа закондарҙы хөрмәт итә – матур уттары, сағыу рекламалары менән йәлеп итеп торған уйын автоматтары залдары профилен үҙгәртеп, лотерея клубтарына әүерелде....\nРубрикалар // 11-12-2010, 12:49\nҒөмүмән, был арала ижади кешеләрҙең ҡыйынлыҡтар кисереүе бар. Хәйер, бер аҙ ял итеү ҙә ҡамасауламаҫ. Аҙна араһында алдаҡ менән осрашырға ла тура килер һымаҡ. Был хәл төп эшегеҙ менән бәйле булыр....\nАртҡа 1 ... 1284 1285 1286 1287 1288 1289 1290 1291 1292 ... 1403 Алға